

























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

BESPONSA 1 mg trab għal konċentrat għal soluzzjoni għall-infużjoni


2.	GĦAMLA KWALITATTIVA U KWANTITATTIVA

Kull kunjett fih 1 mg inotuzumab ozogamicin.

Wara r-rikostituzzjoni (ara sezzjoni 6.6), 1 mL tas-soluzzjoni jkun fiha 0.25 mg inotuzumab ozogamicin.

Inotuzumab ozogamicin huwa konjugat ta’ mediċina tal-antikorpi (ADC, antibody-drug conjugate) magħmul minn antikorp monoklonali dirett lejn CD22 IgG4 kappa umanizzat rikombinanti (prodott fiċ-ċelluli tal-ovarju tal-ħamster Ċiniż b’teknoloġija b’DNA rikombinanti) li huwa marbut b’mod kovalenti ma’ N-acetyl-gamma-calicheamicin dimethylhydrazide. 

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Trab għal konċentrat għal soluzzjoni għall-infużjoni (trab għal konċentrat).

Cake jew trab lijofilizzat, abjad għal abjad jagħti fl-isfar


4.	TAGĦRIF KLINIKU

4.1	Indikazzjonijiet terapewtiċi

BESPONSA huwa indikat bħala monoterapija għall-kura ta’ adulti  b’lewkimja limfoblastika akuta (ALL, acute lymphoblastic leukaemia) prekursura taċ-ċelluli B pożittiva għas-CD22 li tirkadi jew refrattarja. Pazjenti adulti b’ALL pożittiva għall-kromożoma ta’ Philadelphia (Ph+) prekursura taċ-ċelluli B pożittiva li tirkadi jew refrattarja li qabel ma ħadmitx il-kura fihom b’mill-inqas inibitur 1 ta’ tyrosine kinase (TKI).

4.2	Pożoloġija u metodu ta’ kif għandu jingħata

BESPONSA għandu jingħata taħt is-superviżjoni ta’ tabib esperjenzat fl-użu ta’ terapija għall-kanċer u f’ambjent fejn faċilitajiet ta’ risuxxitazzjoni sħiħa huma disponibbli immedjatament. Meta jitqies l-użu ta’ BESPONSA bħala kura għal ALL taċ-ċelluli B li tirkadi jew refrattarja, hija meħtieġa pożittività tas-CD22 fil-linja bażi ta’ > 0% bl-użu ta’ assaġġ validat u sensittiv qabel il-bidu tal-kura (ara sezzjoni 5.1).

Għal pazjenti b’limfoblasts li jiċċirkolaw, iċ-ċitoriduzzjoni b’taħlita ta’ hydroxyurea, sterojdi, u/jew vincristine għal għadd tal-blasts periferali ta’ ≤ 10,000/mm3 hija rakkomandata qabel l-ewwel doża. 

Hija rakkomandata premedikazzjoni b’kortikosterojde, antipiretiku u antistamini qabel id-dożaġġ (ara sezzjoni 4.4).

Għal pazjenti b’piż ta’ tumur kbir, qabel id-dożaġġ, hija rrakkomandata premedikazzjoni biex jitnaqqsu l-livelli tal-aċidu uriku u idratazzjoni (ara sezzjoni 4.4).

Il-pazjenti għandhom jiġu osservati waqt, u mill-inqas siegħa wara t-tmiem tal-infużjoni għal sintomi ta’ reazzjonijiet relatati mal-infużjoni (ara sezzjoni 4.4). 

Pożoloġija
[bookmark: _Toc287521049]
BESPONSA għandu jingħata f’ċikli ta’ 3 sa 4 ġimgħat. 

Għall-pazjenti li jipproċedu għal trapjant ta’ ċelluli staminali ematopojetiċi (HSCT, haematopoietic stem cell transplant) it-tul rakkomandat tal-kura hu ta’ 2 ċikli. Jista’ jitqies it-tielet ċiklu għal dawk il-pazjenti li ma jiksbux remissjoni sħiħa (CR, complete remission) jew remissjoni sħiħa b’irkupru ematoloġiku mhux komplut (Cri, incomplete haematological recovery) u negattività tar-residwu minimu tal-marda (MRD, minimal residual disease) wara 2 ċikli (ara sezzjoni 4.4). Għall-pazjenti li ma jipproċedux għall-HSCT, jistgħu jingħataw massimu ta’ 6 ċikli. Kwalunkwe pazjent li ma jiksibx CR/CRi fi żmien 3 ċikli għandu jwaqqaf il-kura.

Tabella 1 turi l-korsijiet tad-dożaġġ rakkomandati.

Għall-ewwel ċiklu, id-doża totali rakkomandata ta’ BESPONSA għall-pazjenti kollha hija ta’ 1.8 mg/m2 għal kull ċiklu, mogħtija bħala 3 dożi maqsuma f’Jiem 1 (0.8 mg/m2), 8 (0.5 mg/m2), u 15 (0.5 mg/m2). Ċiklu 1 huwa twil 3 ġimgħat, iżda jista’ jiġi estiż għal 4 ġimgħat jekk il-pazjent jikseb CR jew CRi, u/jew biex jiġi permess l-irkupru mit-tossiċità.

Għal ċikli sussegwenti, id-doża totali rakkomandata ta’ BESPONSA hija ta’ 1.5 mg/m2 għal kull ċiklu mogħtija bħala 3 dożi maqsuma f’Jiem 1 (0.5 mg/m2), 8 (0.5 mg/m2), u 15 (0.5 mg/m2) għal pazjenti li jiksbu CR/CRi jew 1.8 mg/m2 għal kull ċiklu mogħtija bħala 3 dożi maqsuma f’Jiem 1 (0.8 mg/m2), 8 (0.5 mg/m2), u 15 (0.5 mg/m2) għal pazjenti li ma jiksbux CR/CRi. Iċ-ċikli sussegwenti huma twal 4 ġimgħat. 

	Tabella 1. 	Kors tad-dożaġġ għal Ċiklu 1 u ċikli sussegwenti skont ir-rispons għall-kura

	
	Jum 1
	Jum 8a
	Jum 15a

	Kors tad-dożaġġ għal Ċiklu 1

	Il-pazjenti kollha:
	
	
	

	Doża (mg/m2)
	0.8
	0.5
	0.5

	Tul taċ-ċiklu
	21 jumb

	Kors tad-dożaġġ għal ċikli sussegwenti skont ir-rispons għall-kura

	Pazjenti li kisbu CRc jew Crid:

	Doża (mg/m2)
	0.5
	0.5
	0.5

	Tul taċ-ċiklu
	28 jume

	Pazjenti li ma kisbux CRc jew Crid:

	Doża (mg/m2)
	0.8
	0.5
	0.5

	Tul taċ-ċiklu
	28 jume

	Abbrevjazzjonijiet: ANC=għadd assolut ta’ newtrofili; CR=remissjoni sħiħa; CRi=remissjoni sħiħa b’irkupru ematoloġiku mhux komplut.

	a	+/- jumejn (żomm minimu ta’ 6 ijiem bejn id-dożi).
b	Għall-pazjenti li jiksbu CR/CRi, u/jew biex jiġi permess l-irkupru mit-tossiċità, it-tul taċ-ċiklu jista’ jiġi estiż għal 28 jum (jiġifieri intervall ħieles mill-kura ta’ 7 ijiem li jibda f’Jum 21).
c	CR hija definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru sħiħ tal-għadd tad-demm periferali (plejtlits tad-demm ≥ 100 × 109/L u ANC ≥ 1 × 109/L) u r-riżoluzzjoni ta’ kwalunkwe marda ekstramedullari. 
d	CRi hija definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru mhux komplut tal-għadd tad-demm periferali (plejtlits tad-demm < 100 × 109/L u/jew ANC < 1 × 109/L) u r-riżoluzzjoni ta’ kwalunkwe marda ekstramedullari.
e	Intervall ħieles mill-kura ta’ 7 ijiem li jibda f’Jum 21.



Modifikazzjonijiet fid-doża

Il-modifika tad-doża ta’ BESPONSA tista’ tkun meħtieġa fuq il-bażi tas-sigurtà u t-tollerabilità individwali (ara sezzjoni 4.4). Il-ġestjoni ta’ xi reazzjonijiet avversi tal-mediċina tista’ tkun teħtieġ interruzzjonijiet fid-dożaġġ u/jew tnaqqis fid-doża, jew twaqqif permanenti ta’ BESPONSA (ara s-sezzjonijiet 4.4 u 4.8). Jekk id-doża titnaqqas minħabba tossiċità relatata ma’ BESPONSA, id-doża m’għandhiex terġa’ tiżdied.

Tabella 2 u Tabella 3 juru l-linji gwida ta’ modifikazzjoni fid-doża għal tossiċitajiet ematoloġiċi u mhux ematoloġiċi, rispettivament. Id-dożi ta’ BESPONSA fi ħdan ċiklu ta’ kura (jiġifieri, Jiem 8 u/jew 15) m’għandhomx bżonn li jiġu interrotti minħabba n-newtropenija jew it-tromboċitopenija, iżda interruzzjonijiet fid-dożaġġ fi ħdan ċiklu huma rakkomandati għal tossiċitajiet mhux ematoloġiċi. 

	Tabella 2. 	Modifikazzjonijiet fid-doża għal tossiċitajiet ematoloġiċi fil-bidu ta’ ċiklu ta’ kura (Jum 1)

	Tossiċità Ematoloġika
	Modifikazzjoni(jiet) fit-tossiċità u fid-doża

	Livelli qabel il-kura b’BESPONSA:
	

	ANC kien ≥ 1 × 109/L
	Jekk l-ANC jonqos, interrompi ċ-ċiklu tal-kura li jmiss sal-irkupru ta’ ANC għal ≥ 1 × 109/L.

	Għadd tal-plejtlits tad-demm kien ≥ 50 × 109/La 
	Jekk jonqos l-għadd tal-plejtlits tad-demm, interrompi ċ-ċiklu tal-kura li jmiss sakemm l-għadd tal-plejtlits tad-demm jirkupra għal ≥ 50 × 109/L.

	ANC kien < 1 × 109/L u/jew l-għadd tal-plejtlits tad-demm kien < 50 × 109/La 
	Jekk l-ANC u/jew l-għadd tal-plejtlits tad-demm jonqos, interrompi ċ-ċiklu tal-kura li jmiss sakemm mill-inqas iseħħ wieħed minn dawn:
- l-ANC u l-għadd ta’ plejtlits tad-demm jirkupraw mill-inqas għal-livelli tal-linja bażi għaċ-ċiklu ta’ qabel, jew
- l-ANC jirkupra għal ≥ 1 × 109/L u l-għadd tal-plejtlits tad-demm jirkupra għal ≥ 50 × 109/La, jew
- Marda stabbli jew imtejba (fuq bażi tal-aktar valutazzjoni riċenti tal-mudullun) u t-tnaqqis tal-ANC u tal-għadd tal-plejtlits tad-demm ikun meqjus li huwa dovut għall-marda sottostanti (mhux meqjus li huwa tossiċità relatata ma’ BESPONSA). 

	Abbrevjazzjoni: ANC = għadd assolut ta’ newtrofili.
a	L-għadd tal-plejtlits tad-demm użat għad-dożaġġ għandu jkun indipendenti mit-trasfużjoni tad-demm.



	Tabella 3. 	Modifikazzjonijiet fid-doża għal tossiċitajiet mhux ematoloġiċi fi kwalunkwe ħin waqt il-kura

	Tossiċità mhux ematoloġika
	Modifikazzjoni(jiet) fid-doża

	VOD/SOS jew tossiċità oħra tal-fwied severa 
	Waqqaf il-kura b’mod permanenti (ara sezzjoni 4.4).

	Bilirubina totali > 1.5 × ULN u AST/ALT > 2.5 × ULN 
	Interrompi d-dożaġġ sal-irkupru tal-bilirubina totali għal ≤ 1.5 × ULN u l-AST/ALT għal ≤ 2.5 × ULN qabel kull doża sakemm mhux minħabba l-marda ta’ Gilbert jew l-emoliżi. Waqqaf il-kura b’mod permanenti jekk il-bilirubina totali ma tirkuprax għal ≤ 1.5 × ULN jew l-AST/ALT ma jirkuprax għal ≤ 2.5 × ULN (ara sezzjoni 4.4).

	Reazzjoni relatata mal-infużjoni
	Interrompi l-infużjoni u ibda ġestjoni medika xierqa. Ikkunsidra t-twaqqif tal-infużjoni jew l-għoti tal-isterojdi u l-antistamini abbażi tas-severità tar-reazzjoni relatata mal-infużjoni. Għal reazzjonijiet tal-infużjoni severi jew ta’ periklu għall-ħajja, waqqaf il-kura b’mod permanenti (ara sezzjoni 4.4).

	Tossiċità mhux ematoloġika ta’ Grad ≥ 2a (relatata ma’ BESPONSA)
	Interrompi l-kura sal-irkupru għal Grad 1 jew livelli ta’ grad qabel il-kura qabel kull doża. 

	Abbrevjazzjonijiet: ALT=alanine aminotransferase; AST=aspartate aminotransferase; ULN=limitu ta’ fuq tan-normal; VOD/SOS=marda venookklużiva/sindrome ta’ ostruzzjoni sinusojdali.
a 	Grad ta’ severità skont il-Kriterji ta’ Terminoloġija Komuni għal Avvenimenti Avversi tal-Istitut Nazzjonali tal-Kanċer (NCI CTCAE, National Cancer Institute Common Terminology Criteria for Adverse Event) verżjoni 3.0.



Tabella 4 turi l-linji gwida tal-modifikazzjoni fid-doża skont it-tul tal-interruzzjonijiet fid-dożaġġ minħabba t-tossiċità.

	Tabella 4. 	Modifikazzjonijiet fid-doża skont it-tul tal-interruzzjoni fid-dożaġġ minħabba t-tossiċità

	Tul tal-interruzzjoni fid-dożaġġ minħabba t-tossiċità
	Modifikazzjoni(jiet) fid-doża

	< 7 ijiem (fi ħdan ċiklu) 
	Interrompi d-doża li jmiss (żomm minimu ta’ 6 ijiem bejn id-dożi).

	≥ 7 ijiem
	Ħalli barra d-doża li jmiss fiċ-ċiklu. 

	≥ 14-il jum
	La darba jinkiseb irkupru adegwat, naqqas id-doża totali b’25% għaċ-ċiklu sussegwenti. Jekk tkun meħtieġa aktar modifikazzjoni fid-doża, naqqas in-numru ta’ dożi għal 2 għal kull ċiklu għaċ-ċikli sussegwenti. Jekk ma jiġix ittollerat it-tnaqqis ta’ 25% fid-doża totali segwit minn tnaqqis ta’ 2 dożi għal kull ċiklu, waqqaf il-kura b’mod permanenti.

	> 28 jum 
	Ikkunsidra t-twaqqif permanenti ta’ BESPONSA.



Popolazzjonijiet speċjali

Anzjani

Ma huwa meħtieġ l-ebda aġġustament fid-doża tal-bidu bbażat fuq l-età (ara sezzjoni 5.2).

Indeboliment tal-fwied

Ma huwa meħtieġ l-ebda aġġustament fid-doża tal-bidu f’pazjenti b’indeboliment tal-fwied definit mill-bilirubina totali ≤ 1.5 × limitu ta’ fuq tan-normal (ULN) u aspartate aminotransferase (AST)/alanine aminotransferase (ALT) ≤ 2.5 × ULN (ara s-sezzjoni 5.2). Hemm disponibbli informazzjoni limitata ta’ sigurtà f’pazjenti b’bilirubina totali > 1.5 × ULN u AST/ALT > 2.5 × ULN qabel id-dożaġġ. Interrompi d-dożaġġ sal-irkupru tal-bilirubina totali għal ≤ 1.5 × ULN u AST/ALT sa ≤ 2.5 × ULN qabel kull doża sakemm mhux minħabba s-sindromu ta’ Gilbert jew l-emolisi. Waqqaf il-kura b’mod permanenti jekk il-bilirubina totali ma tirkuprax għal ≤ 1.5 × ULN jew AST/ALT ma jirkuprax għal ≤ 2.5 × ULN (ara Tabella 3 u sezzjoni 4.4).

Indeboliment tal-kliewi

Ma huwa meħtieġ l-ebda aġġustament fid-doża tal-bidu f’pazjenti b’indeboliment tal-kliewi ħafif, moderat jew sever (tneħħija tal-kreatinina [CLcr] 60‑89 mL/min, 30‑59 mL/min, jew 15‑29 mL/min, rispettivament) (ara sezzjoni 5.2). Is-sigurtà u l-effikaċja ta’ BESPONSA ma ġewx studjati f’pazjenti b’marda tal-kliewi fl-aħħar stadju. 

Popolazzjoni pedjatrika

Is-sigurtà u l-effikaċja ta’ BESPONSA fit-tfal  minn età  ta’ 0 sa < 18-il sena ma ġewx determinati s’issa. Data disponibbli hija deskritta fis-sezzjonijiet 4.8, 5.1 u 5.2 iżda ma tista’ ssir l-ebda rakkomandazzjoni dwar pożoloġija. 

Metodu ta’ kif għandu jingħata

BESPONSA huwa għall-użu ġol-vini. L-infużjoni għandha tingħata fuq medda ta’ siegħa.

BESPONSA m’għandux jiġi amministrat bħala injezzjoni push jew bolus ġol-vini. 

BESPONSA għandu jiġi rikostitwit u dilwit qabel l-għoti. Għal istruzzjonijiet fuq ir-rikostituzzjoni u d-dilwizzjoni ta’ BESPONSA qabel jingħata, ara sezzjoni 6.6.

4.3	Kontraindikazzjonijiet

· Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.
· Pazjenti li esperjenzaw marda tal-fwied venookklużiva/sindrome ta’ ostruzzjoni sinusojdali (VOD/SOS) severi jew li għadhom għaddejjin li ġew ikkonfermati qabel.
· Pazjenti b’mard tal-fwied serju li għadu għaddej (eż. ċirrożi, iperplażja riġenerattiva nodulari, epatite attiva).

4.4	Twissijiet speċjali u prekawzjonijiet għall-użu

Traċċabilità
Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott
amministrat għandhom jiġu rrekordjati.

Epatotossiċità, inkluż VOD/SOS

Ġiet irrappurtata l-epatotossiċità, inkluż VOD/SOS tal-fwied sever, ta’ periklu tal-ħajja, u xi drabi fatali f’pazjenti b’ALL li tirkadi jew refrattarja li jkunu qed jirċievu BESPONSA(ara sezzjoni 4.8). F’din il-popolazzjoni ta’ pazjenti, BESPONSA żied b’mod sinifikanti r-riskju ta’ VOD/SOS ’il fuq minn dak tal-korsijiet ta’ kimoterapija standard. Ir-riskju kien l-iktar kbir f’pazjenti li għaddew minn HSCT sussegwenti.

Fis-sottogruppi li ġejjin, il-frekwenza rrappurtata ta’ VOD/SOS wara l-HSCT kienet ta’ ≥ 50%:
· Pazjenti li rċevew kors ta’ kondizzjonament tal-HSCT li kien fih 2 sustanzi alkilatiċi;
· Pazjenti li jkollhom ≥ 65 sena; u 
· Pazjenti li jkollhom bilirubina fis-serum ≥ ULN qabel l-HSCT.

L-użu ta’ korsijiet kundizzjonarji tal-HSCT li jkun fihom 2 aġenti alkilatiċi għandu jiġi evitat. Il-benefiċċju/ir-riskju għandu jkun ikkunsidratat qabel tagħti BESPONSA lil pazjenti li aktarx, fihom, ma jistax jiġi evitat l-użu futur ta’ korsijiet ta’ kondizzjonament tal-HSCT li jkun fihom 2 aġenti alkilatiċi.

F’pazjenti li fihom il-bilirubina fis-serum tkun ≥ ULN qabel HSCT, HSCT wara l-kura b’BESPONSA  għandha ssir biss wara kunsiderazzjoni b’attenzjoni tal-benefiċċju/tar-riskju. Jekk dawn il-pazjenti jipproċedu għall-HSCT, sinjali u sintomi ta’ VOD/SOS (ara sezzjoni 4.2) għandhom ikunu mmonitorjati mill-qrib.

Fatturi oħrajn tal-pazjenti li jidhru li huma assoċjati ma’ riskju miżjud ta’ VOD/SOS wara l-HSCT jinkludu HSCT minn qabel, età ≥ 55 sena, storja ta’ mard tal-fwied u/jew epatite qabel il-kura, linji ta’ salvataġġ li jiġu aktar tard (later salvage lines) u, numru akbar ta’ ċikli ta’ kura.

Hija meħtieġa kunsiderazzjoni b’attenzjoni qabel tagħti BESPONSA lil pazjenti li kellhom HSCT minn qabel. Ma kien hemm l-ebda pazjent b’ALL li tirkadi jew refrattarja li ġie ikkurat b’BESPONSA, fi studji kliniċi li għadda minn HSCT fi żmien l-4 xhur preċedenti.

Il-pazjenti bi storja ta’ mard tal-fwied għandhom jiġu evalwati b’attenzjoni (eż. sken tal-ultrasound, ittestjar ta’ epatite virali) qabel il-kura b’BESPONSA sabiex jiġi eskluż mard tal-fwied serju li jkun għadu għaddej (ara sezzjoni 4.3).

Minħabba r-riskju ta’ VOD/SOS, għal pazjenti li jipproċedu għall-HSCT, it-tul rakkomandat tal-kura b’inotuzumab ozogamicin hu ta’ 2 ċikli; jista’ jiġi kkunsidrat it-tielet ċiklu għal dawk il-pazjenti li ma jiksbux CR jew CRi u negattività tal-MRD wara 2 ċikli (ara sezzjoni 4.2).

Sinjali u sintomi ta’ VOD/SOS għandhom ikunu mmonitorjati mill-qrib fil-pazjenti kollha, speċjalment wara l-HSCT. Is-sinjali jistgħu jinkludu żidiet fil-bilirubina totali, epatomegalija (li tista’ tkun bl-uġigħ), żieda mgħaġġla fil-piż, u axxite. Il-monitoraġġ tal-bilirubina totali biss jista’ ma jidentifikax il-pazjenti kollha f’riskju ta’ VOD/SOS. Qabel u wara kull doża ta’ BESPONSA, fil-pazjenti kollha, it-testijiet tal-fwied għandhom ikunu mmonitorjati, inkluż l-ALT, l-AST, il-bilirubina totali, u l-alkaline phosphatase. Għall-pazjenti li jiżviluppaw testijiet tal-fwied mhux normali, testijiet tal-fwied u sinjali u sintomi kliniċi tal-epatotossiċità għandhom ikunu mmonitorjati aktar frekwenti. Għall-pazjenti li jipproċedu għall-HSCT,  t-testijiet tal-fwied għandhom ikunu mmonitorjati mill-qrib matul l-ewwel xahar wara l-HSCT, imbagħad b’mod inqas frekwenti wara dan, skont il-prattika medika standard. Iż-żieda tat-testijiet tal-fwied tista’ tkun teħtieġ interruzzjoni fid-dożaġġ, tnaqqis fid-doża, jew twaqqif permanenti ta’ BESPONSA (ara sezzjoni 4.2).

Il-kura għandha titwaqqaf b’mod permanenti jekk iseħħu VOD/SOS (ara sezzjoni 4.2). Jekk iseħħu VOD/SOS severi, il-pazjent għandu jkun ikkurat skont il-prattika medika standard.

Majelosoppressjoni/ċitopenji

F’pazjenti li kienu qed jirċievu inotuzumab ozogamicin, ġew irrappurtati newtropenija, tromboċitopenija, anemija, lewkopenija, newtropenija bid-deni, limfopenija, u panċitopenija, li xi wħud minnhom kienu ta’ periklu għall-ħajja (ara sezzjoni 4.8).

F’pazjenti li kienu qed jirċievu inotuzumab ozogamicin, f’xi wħud minnhom ġew irrappurtati kumplikazzjonijiet assoċjati ma’ newtropenija u tromboċitopenija (inklużi infezzjonijiet u fsada/episodji emorraġiċi, rispettivament) (ara sezzjoni 4.8). 

Qabel kull doża ta’ BESPONSA, l-għadd sħiħ tad-demm għandu jkun immonitorjat, u sinjali u sintomi ta’ infezzjoni waqt il-kura u wara l-HSCT (ara sezzjoni 5.1), fsada/emorraġija u effetti oħra ta’ majelosoppressjoni għandhom ikunu mmonitorjati waqt il-kura. Kif xieraq, antiinfettivi profilattiċi għandhom jingħataw u ittestjar ta’ sorveljanza għandu jkun imwettaq waqt u wara l-kura. 

Il-ġestjoni ta’ infezzjoni severa, fsada/emorraġija u effetti oħra ta’ majelosoppressjoni, inkluż newtropenija jew tromboċitopenija severi, tista’ tkun teħtieġ interruzzjoni tad-dożaġġ, tnaqqis fid-doża, jew twaqqif tal-kura (ara sezzjoni 4.2).

Reazzjonijiet relatati mal-infużjoni

F’pazjenti li kienu qed jirċievu inotuzumab ozogamicin, ġew irrappurtati infużjonijiet relatati mal-infużjoni (ara sezzjoni 4.8). 

Hija rakkomandata premedikazzjoni b’kortikosterojde, antipiretiku u antistamini qabel id-dożaġġ (ara sezzjoni 4.2).

Pazjenti għandhom ikunu mmonitorjati mill-qrib waqt u għal mill-inqas siegħa wara t-tmiem tal-infużjoni għall-bidu potenzjali ta’ reazzjonijiet relatati mal-infużjoni, inklużi sintomi bħal ipotensjoni, fwawar ta’ sħana, jew problemi fin-nifs. Jekk isseħħ reazzjoni relatata mal-infużjoni, l-infużjoni għandha tkun interrotta u ġestjoni medika xierqa għandha tkun mibdija. It-twaqqif tal-infużjoni jew l-għoti tal-isterojdi u l-antiistaminiċi abbażi tas-severità tar-reazzjoni relatata mal-infużjoni għandu jkun ikkunsidrat (ara sezzjoni 4.2). Għal reazzjonijiet tal-infużjoni severi jew ta’ periklu għall-ħajja, il-kura għandha titwaqqaf b’mod permanenti (ara sezzjoni 4.2).

Sindrome ta’ lisi tat-tumur (TLS)

F’pazjenti li qed jirċievu inotuzumab ozogamicin, ġie rrappurtat TLS, li jista’ jkun ta’ periklu għall-ħajja jew fatali (ara sezzjoni 4.8). 

Għal pazjenti b’piż ta’ tumur kbir, qabel id-dożaġġ, hija rrakkomandata premedikazzjoni biex jitnaqqsu l-livelli tal-aċidu uriku u tal-idratazzjoni (ara sezzjoni 4.2).

Il-pazjenti għandhom ikunu mmonitorjati għal sinjali u sintomi ta’ TLS u kkurati skont il-prattika medika standard. 

Titwil fl-intervall tal-QT

F’pazjenti li qed jirċievu inotuzumab ozogamicin, ġie osservat titwil fl-intervall tal-QT (ara sezzjonijiet 4.8 u 5.2). 

BESPONSA għandu jingħata b’kawtela f’pazjenti li għandhom storja ta’, jew predispożizzjoni għal titwil fl-intervall tal-QT, li qed jieħdu prodotti mediċinali li huma magħrufa li jtawlu l-intervall tal-QT (ara sezzjoni 4.5) u f’pazjenti b’disturbi fl-elettroliti. L-ECG u l-elettroliti għandhom jinkisbu qabel il-bidu tal-kura u jiġu mmonitorjati perjodikament waqt il-kura (ara sezzjonijiet 4.8 u 5.2).

Amylase u lipase miżjudin

F’pazjenti li kienu qed jirċievu inotuzumab ozogamicin, ġew irrappurtati żidiet fl-amylase u fil-lipase (ara sezzjoni 4.8).

Il-pazjenti għandhom ikunu mmonitorjati għal żidiet fl-amylase u fil-lipase. Mard potenzjali fil-fwied u fil-marrara għandu jkun evalwat u kkurat skont il-prattika medika standard.

Tilqim

Is-sigurtà ta’ tilqim b’vaċċini virali ħajjin matul jew wara terapija b’BESPONSA ma ġietx studjata. It-tilqim b’vaċċini virali ħajjin mhux irrakkomandat għal mill-inqas ġimgħatejn qabel il-bidu tal-kura b’BESPONSA, waqt it-trattament, u sakemm l-irkupru tal-limfoċiti B wara l-aħħar ċiklu ta’ trattament.

Eċċipjenti

Kontenut ta’ sodium

Dan il-prodott mediċinali fih anqas minn 1 mmol sodium (23 mg) f’kull 1 mg inotuzumab ozogamicin, jiġifieri essenzjalment ‘ħieles mis-sodium’.

Dan il-prodott mediċinali jista’ jiġi ppreparat ulterjorment għall-għoti ma’ soluzzjonijiet li fihom is-sodium (ara sezzjonijiet 4.2 u 4.6) u dan għandu jiġi kkunsidrat b’rabta mat-total ta’ sodium mis-sorsi kollha li jkun se jingħata l-pazjent.

4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l-ebda studju ta’ interazzjoni (ara sezzjoni 5.2). 

Abbażi ta’ data in vitro, l-għoti flimkien ta’ inotuzumab ozogamicin ma’ inibituri jew indutturi taċ-ċitokroma P450 (CYP) jew uridine diphosphate‑glucuronosyltransferase (UGT) l-enzimi li jimmetabolizzaw il-mediċina x’aktarx li mhux se jbiddlu l-esponiment għal N-acetyl-gamma-calicheamicin dimethylhydrazide. Barra minn hekk inotuzumab ozogamicin u N‑acetyl‑gamma‑calicheamicin dimethylhydrazide x’aktarx li mhux se jbiddlu l-esponiment ta’ substrati tal-enzimi CYP, u N‑acetyl‑gamma‑calicheamicin dimethylhydrazide x’aktarx li mhux se jbiddel l-esponiment ta’ substrati ta’ enzimi CYP jew trasportaturi tal-mediċini maġġuri.

F’pazjenti li kienu qed jirċievu inotuzumab ozogamicin, ġie osservat titwil fl-intervall tal-QT (ara sezzjoni 4.4). Għalhekk, l-użu konkomitanti ta’ inotuzumab ozogamicin ma’ prodotti mediċinali magħruf li jtawlu l-intervall tal-QT jew lijinduċu Torsades de Pointes għandu jitqies bir-reqqa. L-intervall tal-QT għandu jkun immonitorjat fil-każ ta’ kombinazzjonijiet ta’ prodotti mediċinali bħal dawn (ara s-sezzjonijiet 4.4, 4.8, u 5.2).

4.6	Fertilità, tqala u treddigħ

Nisa li jistgħu joħorġu tqal/Kontraċettiv fl-irġiel u n-nisa

Nisa li jista’ jkollhom it-tfal għandhom jevitaw li jinqabdu tqal meta jkunu qegħdin jirċievu BESPONSA.

In-nisa għandhom jiġu avżati biex jużaw kontraċettiv effettiv waqt il-kura b’BESPONSA u għal mill-inqas 8 xhur wara d-doża finali. L-irġiel bi sħab nisa li jistgħu joħorġu tqal għandhom jużaw kontraċettiv effettiv waqt u għal mill-inqas 5 xhur wara d-doża finali tat-trattament b’BESPONSA 

Tqala

M’hemm l-ebda data f’nisa tqal li jużaw inotuzumab ozogamicin. Abbażi ta’ sejbiet ta’ sigurtà mhux kliniċi inotuzumab ozogamicin jista’ jikkawża ħsara embrijo-fetali meta jingħata lil mara tqila. Studji f’annimali urew effetti tossiċi fuq is-sistema riproduttiva (ara 5.3).

BESPONSA m’għandux jintuża waqt it-tqala ħlief jekk il-benefiċċju potenzjali għall-omm ikun jiżboq ir-riskju potenzjali għall-fetu. Nisa tqal, jew pazjenti li jinqabdu tqal waqt li jkunu qed jirċievu inotuzumab ozogamicin, jew pazjenti rġiel ikkurati li huma sħab ta’ nisa tqal, għandhom jiġu infurmati dwar il-periklu potenzjali għall-fetu.

Treddigħ

M’hemm l-ebda data dwar il-preżenza ta’ inotuzumab ozogamicin jew tal-metaboliti fil-ħalib tas-sider tal-bniedem, l-effetti fuq it-trabi li qed jitreddgħu, jew l-effetti fuq il-produzzjoni tal-ħalib. Minħabba l-potenzjal ta’ reazzjonijiet avversi fuq trabi li jkunu qed jitreddgħu, in-nisa m’għandhomx ireddgħu waqt il-kura b’BESPONSA u għal mill-inqas xahrejn wara l-aħħar doża (ara sezzjoni 5.3).

Fertilità

Abbażi ta’ sejbiet mhux kliniċi, il-fertilità fl-irġiel u fin-nisa tista’ tiġi kompromessa permezz tal-kura b’inotuzumab ozogamicin (ara sezzjoni 5.3). M’hemm l-ebda informazzjoni dwar il-fertilità fil-pazjenti. Kemm l-irġiel kif ukoll in-nisa għandhom ifittxu parir għall-preservazzjoni tal-fertilità qabel il-kura.

4.7	Effetti fuq il-ħila biex issuq u tħaddem magni

BESPONSA għandu effett moderat fuq il-ħila biex issuq u tħaddem magni. Il-pazjenti jistgħu jesperjenzaw għeja waqt il-kura b’BESPONSA (ara sezzjoni 4.8). Għalhekk, l-attenzjoni hi rakkomandata meta ssuq jew tħaddem il-magni.

4.8	Effetti mhux mixtieqa

Sommarju tal-profil tas-sigurtà
L-aktar reazzjonijiet avversi komuni (≥ 20%) kienu tromboċitopenija (51%), newtropenija (49%), infezzjoni (48%), anemija (36%), lewkopenija (35%), għeja (35%), emorraġija (33%), deni (32%), dardir (31%), uġigħ ta’ ras (28%), newtropenija bid-deni (26%), żieda fit-transaminases  (26%), uġigħ addominali (23%), żieda fil-gamma-glutamyltransferase (21%), u iperbilirubinimja (21%). 

Fil-pazjenti li rċevew BESPONSA, l-aktar reazzjonijiet avversi severi komuni (≥ 2%) kienu infezzjoni (23%), newtropenija bid-deni (11%), emorraġija (5%), uġigħ addominali (3%), deni (3%), VOD/SOS (2%), u għeja (2%). 
Lista tabulata ta’ reazzjonijiet avversi 

Tabella 5 turi r-reazzjonijiet avversi rrappurtati f’pazjenti b’ALL li tirkadi jew refrattarja li rċevew BESPONSA. 

Ir-reazzjonijiet avversi huma skont is-sistema tal-klassifika tal-organi (SOC, system organ class) u l-kategoriji ta’ frekwenza, definiti bl-użu tal-konvenzjoni li ġejja: komuni ħafna ( 1/10), komuni ( 1/100 sa < 1/10), mhux komuni ( 1/1,000 sa < 1/100), rari ( 1/10,000 sa < 1/1,000), rari ħafna (< 1/10,000), mhux magħruf (ma tistax tittieħed stima mid-data disponibbli). F’kull grupp ta’ frekwenza, ir-reazzjonijiet avversi huma mniżżla f’ordni tal-aktar serju l-ewwel segwit minn dawk anqas serji. 

Tabella 5. 	Reazzjonijiet avversi rrappurtati f’pazjenti b’ALL prekursura taċ-ċelluli B li  tirkadi jew refrattarja li rċevew BESPONSA
	Sistema tal-klassifika tal-organi ta’ MedDRA
	Komuni ħafna
	Komuni

	Infezzjonijiet u infestazzjonijiet
	Infezzjoni (48%)a (tinkludi Sepsis u Batteremija [17%], Infezzjoni fungali [9%],
Infezzjoni fl-apparat respiratorju t’isfel [12%)], Infezzjoni fil-parti ta’ fuq tal-apparat respiratorju [12%], Infezzjoni batterjali [1%], Infezzjoni virali [7%], Infezzjoni gastrointestinali [4%], Infezzjoni tal-ġilda [4%])
	

	Disturbi tad-demm u tas-sistema limfatika
	Newtropenija bid-deni (26%)
Newtropenija (49%)
Tromboċitopenija (51%)
Lewkopenija (35%)
Limfopenija (18%)
Anemija (36%)
	Panċitopenijab (2%)

	Disturbi fis-sistema immuni
	
	Sensittività eċċessiva (1%)

	Disturbi fil-metaboliżmu u n-nutrizzjoni
	Nuqqas ta’ aptit (12%)
	Sindrome ta’ lisi tat-tumur (2%)
Iperurikemija (4%)

	Disturbi fis-sistema nervuża
	Uġigħ ta’ ras (28%)
	

	Disturbi vaskulari
	Emorraġijac (33%) (tinkludi Emorraġija fis-sistema nervuża ċentrali [1%], Emorraġija gastrointestinali fil-parti ta’ fuq [6%], Emorraġija gastrointestinali fil-parti t’isfel [4%], Epistassi [15%])
	

	Disturbi gastrointestinali
	Uġigħ addominali (23%)
Rimettar (15%)
Dijarea (17%)
Dardir (31%)
Stomatite (13%)
Stitikezza (17%)
	Axxite (4%)
Nefħa addominali (6%)


	Disturbi fil-fwied u fil-marrara
	Iperbilirubinemija (21%)
Żieda fit-transaminases (26%)
Żieda fil-GGT (21%)
	VOD/SOS ((3% [qabel l-HSCT]d)

	Disturbi ġenerali u kondizzjonijiet ta’ mnejn jingħata
	Deni (32%)
Għeja (35%)
Tertir ta’ bard (11%)
	

	Investigazzjonijiet
	Żieda fl-alkaline phosphatase (13%)

	Titwil tal-ECG QT (1%)
Żieda fl-amylase (5%)
Żieda fil-lipase (9%)

	Feriti, avvelenament u komplikazzjonijiet ta’ xi proċedura
	Reazzjoni relatata mal-infużjoni (10%)
	

	Ir-reazzjonijiet avversi kienu jinkludu avvenimenti b’riżultat tal-kura, tal-kawżi kollha li bdew f’Jum 1 ta’ Ċiklu 1 jew wara fi żmien 42 jum wara d-doża finali ta’ BESPONSA, iżda qabel il-bidu ta’ kura ġdida kontra l-kanċer (inkluż HSCT).
It-termini ppreferuti ġew irkuprati billi ġiet applikata l-verżjoni 19.1 tad-Dizzjunarju Mediku għal Attivitajiet Regolatorji (MedDRA, Medical Dictionary for Regulatory Activities).
Abbrevjazzjonijiet: ALL=lewkimja limfoblastika akuta; VOD/SOS= marda tal-fwied venookklużiva/sindrome ta’ ostruzzjoni sinusojdali; ECG=elettrokardjogramm; GGT=gamma‑glutamyltransferase; HSCT=trapjant ta’ ċelluli staminali ematopojetiċi.
a	Infezzjoni tinkludi tipi oħrajn ta’ infezzjoni (11%). Nota: il-pazjenti seta’ kellhom > 1 tip ta’ infezzjoni.
b      Panċitopenija tinkludi t-termini ppreferuti rrappurtati li ġejjin: Insuffiċjenza tal-mudullun, Aplasija tal-mudullun febrili, u Panċitopenija.
c	Emorraġija tinkludi wkoll tipi oħrajn ta’ emorraġija (17%). Nota: il-pazjenti seta’ kellhom > 1 tip ta’ emorraġija.
d	Il-VOD/Is-SOS tinkludi pazjent addizzjonali 1 b’VOD li seħħet f’Jum 56 mingħajr HSCT li jintervjeni. Il-VOD/SOS kienu wkoll irrappurtat fi 18-il pazjent wara HSCT sussegwenti.



Deskrizzjoni ta’ reazzjonijiet avversi magħżula 

Epatotossiċità, inkluż VOD/SOS

Fl-istudju kliniku importanti ħafna (N=164), VOD/SOS ġiet irrappurtata fi 23 (14%) pazjent inkluż 5 (3%) pazjenti waqt it-terapija ta’ studju jew f’segwitu mingħajr HSCT li jintervjeni. Fost is-79 pazjent li pproċedew għal HSCT sussegwenti (8 minnhom irċevew terapija ta’ salvataġġ addizzjonali wara l-kura b’BESPONSA qabel ipproċedew għall-HSCT), VOD/SOS ġiet irrappurtata fi 18 (23%)-il pazjent. Ħamsa mit-18-il episodju ta’ VOD/SOS li seħħew wara l-HSCT kienu fatali (ara sezzjoni 5.1). 

Il-VOD/SOS ġew irrappurtati sa 56 jum wara d-doża finali ta’ inotuzumab ozogamicin mingħajr HSCT li jintervjeni. Il-ħin medjan mill-HSCT sal-bidu tal-VOD/SOS kien 15-il jum (firxa: 3‑57 jum). Mill-5 pazjenti li esperjenzaw VOD/SOS waqt il-kura b’inotuzumab ozogamicin iżda mingħajr HSCT li jintervjeni, 2 pazjenti kienu rċevew ukoll HSCT qabel il-kura b’BESPONSA. 

Fost il-pazjenti li pproċedew għall-HSCT wara t-trattament b’BESPONSA, VOD / SOS kien irrappurtat fi 5/11 (46%) pazjent li rċevew HSCT kemm qabel kif ukoll wara t-trattament b’BESPONSA u 13/68 (19%) pazjent li rċevew biss HSCT wara trattament b’BESPONSA. 

Rigward fatturi oħra ta’ riskju, VOD/SOS kien irrappurtat f’6/11 (55%)-il pazjent li rċevew kors ta’ kondizzjonament tal-HSCT li jkun fih 2 sustanzi alkilatiċi u 9/53 (17%) pazjent li rċevew kors ta’ kondizzjonament tal-HSCT li jkun fih sustanza alkilatika 1, 7/17 (41%)-il pazjent li kellhom ≥ 55 sena u 11/62 (18%) pazjent li kellhom < 55 sena, u 7/12 (58%)-il pazjent b’bilirubina fis-serum ≥ULN qabel l-HSCT u f’11/67 (16%) pazjent b’bilirubina fis-serum < ULN qabel l-HSCT.

Fl-istudju importanti ħafna (N=164), iperbilirubinemija u transaminases miżjuda ġew irrappurtati f’35 (21%) pazjent u f’43 (26%) pazjent, rispettivament. Iperbilirubinemija ta’ grad ≥ 3 u transaminases miżjuda ġew irrappurtati f’9 (6%) u fi 11 (7%)-il pazjent, rispettivament. Il-ħin medjan għall-bidu tal-iperbilirubinemija u tat-transaminases miżjuda kien ta’ 73 jum u 29 jum, rispettivament.

Għall-ġestjoni klinika ta’ epatotossiċità, inkluż VOD/SOS ara sezzjoni 4.4.

Majelosoppressjoni/ċitopenija

Fl-istudju importanti ħafna (N=164), it-tromboċitopenija u n-newtropenija ġew irrappurtati f’83 (51%) u 81 (49%) pazjent, rispettivament. Tromboċitopenija u newtropenija ta’ Grad 3 ġew irrappurtati f’23 (14%) u 33 (20%) pazjent, rispettivament. Tromboċitopenija u newtropenija ta’ Grad 4 ġew irrappurtati f’46 (28%) u 45 (27%) pazjent, rispettivament. Newtropenija bid-deni, li tista’ tkun ta’ periklu għall-ħajja, ġiet irrappurtata f’43 (26%) pazjent. 

Għall-ġestjoni klinika ta’ majelosoppressjoni/ċitopenija, ara sezzjoni 4.4.

Infezzjonijiet

Fl-istudju importanti ħafna (N=164), infezzjonijiet, inklużi infezzjonijiet serji, li xi wħud minnhom kienu ta’ periklu għall-ħajja jew fatali, ġew irrappurtati fi 79 (48%) pazjent. Il-frekwenzi ta’ infezzjonijiet speċifiċi li ġejjin kienu: sepsis u batteremija (17%), infezzjoni fil-parti t’isfel tal-apparat respiratorju (12%), infezzjoni fil-parti ta’ fuq tal-apparat respiratorju (12%), infezzjoni fungali (9%), infezzjoni virali (7%), infezzjoni gastrointestinali (4%), infezzjoni tal-ġilda (4%) u infezzjoni batterjali (1%). Infezzjonijiet fatali, inklużi pnewmonja, sepsis newtropenika, sepsis, xokk settiku, u sepsis psewdomonali, ġew irrappurtati fi 8 (5%) pazjent. 

Għall-ġestjoni klinika tal-infezzjonijiet, ara sezzjoni 4.4.

Fsada/emorraġija

Fl-istudju kliniku importanti ħafna (N=164), episodji ta’ fsada/emorraġija, l-aktar moderati fis-severità, ġew irrappurtati f’54 (33%) pazjent. Il-frekwenzi ta’ episodji speċifiċi ta’ fsada/emorraġija  kienu: epistassi (15%), emorraġija tal-parti gastrointestinali ta’ fuq (6%), emorraġija tal-parti gastrointestinali t’isfel (4%), u emorraġija tas-sistema nervuża ċentrali (CNS) (1%). Episodji ta’ fsada/emorraġija ta’ Grad 3/4 ġew irrappurtati fi 8/164 (5%) pazjent. Ġie rrappurtat episodju wieħed ta’ fsada/emorraġija ta’ Grad 5 (emorraġija intraaddominali). 

Għall-ġestjoni klinika ta’ episodji ta’ fsada/emorraġija, ara sezzjoni 4.4.

Reazzjonijiet relatati mal-infużjoni 

Fl-istudju importanti ħafna (N=164) ,ġew irrappurtati reazzjonijiet relatati mal-infużjoni fi 17 (10%) pazjent. L-episodji kollha kienu ta’ Grad ≤ 2 fis-severità. Ir-reazzjonijiet relatati mal-infużjoni ġeneralment seħħew f’Ċiklu 1 u ftit wara t-tmiem tal-infużjoni ta’ inotuzumab ozogamicin u għaddew spontanjament jew b’ġestjoni medika. 

Għall-ġestjoni klinika ta’ reazzjonijiet relatati mal-infużjoni, ara sezzjoni 4.4.

Sindrome ta’ lisi tat-tumur (TLS)

Fl-istudju importanti ħafna (N=164), ġie rrappurtat TLS, li jista’ jkun ta’ periklu għall-ħajja jew fatali f’4/164 (2%) pazjent. Ġie rrappurtat TLS ta’ Grad 3/4 fi 3 (2%) pazjent. It-TLS seħħ ftit wara t-tmiem tal-infużjoni ta’ inotuzumab ozogamicin u għadda b’ġestjoni medika. 

Għall-ġestjoni klinika ta’ TLS, ara sezzjoni 4.4.

Titwil fl-intervall tal-QT

Fl-istudju importanti ħafna (N=164), tkejlu żidiet massimi fl-intervall tal-QT ikkoreġut għar-rata tal-qalb bl-użu tal-formula ta’ Fridericia (QTcF) ≥ 30 msec u ≥ 60 msec fi 30/162 (19%) u f’4/162 (3%) pazjent rispettivament. Żidiet fl-interval QTcF ta’ > 450 msec ġew osservati f’26/162 (16%) pazjent. L-ebda pazjent ma kellu żidiet fl-intervalli ta’ QTcF > 500 msec. Ġie rrappurtat titwil fl-intervall tal-QT ta’ Grad 2 fi 2/164 (1%) pazjent. Ma ġie rrappurtat l-ebda titwil fl-intervall tal-QT ta’ Grad ≥ 3 jew episodju ta’ Torsades de Pointes.

Għall-monitoraġġ perjodiku tal-ECG u tal-livelli tal-elettroliti, ara sezzjoni 4.4.

Amylase u lipase miżjuda

Fl-istudju importanti ħafna (N=164), żidiet fl-amylase u fil-lipase ġew irrappurtati fi 8 (5%) u 15 (9%)-il pazjent, rispettivament. Żidiet fl-amylase u fil-lipase ta’ grad ≥ 3 ġew irrappurtati fi 3 (2%) u f’7 (4%) pazjenti, rispettivament.

Għall-monitoraġġ perjodiku tal-amylase u l-lipase miżjuda, ara sezzjoni 4.4.

Immunoġeniċità

Fi studji kliniċi ta’ inotuzumab ozogamicin f’pazjenti adulti b’ALL li tirkadi jew refrattarja, 7/236 (3%) pazjent ttestjaw pożittivi għal antikorpi ta’ anti-inotuzumab ozogamicin (ADA, anti-inotuzumab ozogamicin antibodies). L-ebda pazjent ma ttestja pożittiv għal ADA newtralizzanti. F’pazjenti li ttestjaw pożittivi għal ADA, ma ġie identifikat l-ebda effett fuq it-tneħħija ta’ BESPONSA abbażi tal-analiżi farmakokinetika tal-popolazzjoni. In-numru ta’ pazjenti pożittivi għal ADA kien żgħir wisq biex jiġi vvalutat l-impatt ta’ ADA fuq l-effikaċja u s-sigurtà. 

Fl-istudju kliniku ITCC‑059 ta’ inotuzumab ozogamicin f’pazjenti pedjatriċi b’ALL li tirkadi jew refrattarja (N=51), l-inċidenza ta’ ADA kontra inotuzumab ozogamicin kienet ta’ 0 %.

Popolazzjoni pedjatrika

BESPONSA ġie evalwat fi 53 pazjent pedjatriku li kellhom ≥ 1 sena u < 18‑il sena b’ALL prekursura taċ-ċelluli B pożittiva għas-CD22 li tirkadi jew refrattarja fi Studju ITCC‑059 (ara sezzjoni 5.1).

L-aktar reazzjonijiet avversi komuni (> 30 %) fl-istudju pedjatriku ITCC‑059 kienu tromboċitopenija (60 %), deni (52 %), anemija (48 %), rimettar (48 %), newtropenija (44 %), infezzjoni (44 %), emorraġija (40 %), newtropenija bid-deni (32 %), dardir (32 %), uġigħ addominali (32 %) fil-Koorti ta’ Fażi 1 u deni (46 %), tromboċitopenija (43 %), anemija (43 %), rimettar (43 %), newtropenija (36 %), lewkopenija (36 %), dardir (32 %), infezzjoni (32 %), żieda fit-transaminases (32 %), u emorraġija (32 %) fil-Koorti ta’ Fażi 2.

Fil-Koorti ta’ Fażi 1, 2/25 (8.0 %) pazjenti kellhom VOD (l-ebda wieħed minnhom ma rċieva trapjant) u 6/28 (21.4 %) pazjenti fil-Koorti ta’ Fażi 2 kellhom VOD, b’rata ta’ VOD wara l-HSCT ta’ 5/18 (27.8 % [95 % CI: 9.69‑53.48]). Fil-Koorti ta’ Fażi 1, 8/25 pazjenti (32 %) u 18/28 (64 %) fil-Koorti ta’ Fażi 2 kellhom HSCT ta’ segwitu. Ir-rata ta’ mortalità mingħajr rikaduta wara l-HSCT kienet ta’ 2/8 (25 %) u 5/18 (28 %) fil-Koorti ta’ Fażi 1 u fil-Koorti ta’ Fażi 2, rispettivament.

Rappurtar ta’ reazzjonijiet avversi suspettati 

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Fi studji kliniċi f’pazjenti b’ALL li tirkadi jew refrattarja, id-dożi uniċi u multipli massimi ta’ inotuzumab ozogamicin kienu ta’ 0.8 mg/m2 u 1.8 mg/m2, rispettivament, għal kull ċiklu, mogħtija bħala 3 dożi maqsuma f’Jiem 1 (0.8 mg/m2), 8 (0.5 mg/m2), u 15 (0.5 mg/m2) (ara sezzjoni 4.2). Id-dożi eċċessivi jistgħu jirriżultaw f’reazzjonijiet avversi li huma konsistenti mar-reazzjonijiet osservati fid-doża terapewtika rakkomandata (ara sezzjoni 4.8). 

Fil-każ ta’ doża eċċessiva, l-infużjoni għandha tiġi interrotta b’mod temporanju, u l-pazjenti għandhom jiġu mmonitorjati għal tossiċitajiet tal-fwied u dawk ematoloġiċi (ara sezzjoni 4.2). Il-bidu mill-ġdid ta’ BESPONSA fid-doża terapewtika korretta għandu jitqies meta t-tossiċitajiet kollha jkunu għaddew.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Aġenti antineoplastiċi u aġenti immunomodulanti, antikorp monoklonali u konjugati tal-mediċini tal-antikorpi, inibituri CD22 (Clusters ta’ Differenzjazzjoni 22), Kodiċi ATC: L01FB01.

Mekkaniżmu ta’ azzjoni 

Inotuzumab ozogamicin huwa ADC magħmul minn antikorp monoklonali dirett lejn CD22 li huwa marbut b’mod kovalenti ma’ N‑acetyl‑gamma‑calicheamicin dimethylhydrazide. Inotuzumab huwa antikorp umanizzat tal-immunoglobulina ta’ klassi G sottotip 4 (IgG4) li jagħraf speċifikament is-CD22 tal-bniedem. Il-molekula ż-żgħira, N‑acetyl‑gamma‑calicheamicin, hija prodott ċitotossiku. 

N‑acetyl‑gamma‑calicheamicin hija marbuta b’mod kovalenti mal-antikorp permezz ta’ acid-cleavable linker. It-tagħrif mhux kliniku jissuġġerixxi li l-attività kontra l-kanċer ta’ BESPONSA hija minħabba l-irbit tal-ADC maċ-ċelluli tat-tumur li jesprimu s-CD22, segwit mill-internalizzazzjoni tal-kumpless ADC-CD22, u r-rilaxx intraċellulari ta’ N‑acetyl‑gamma‑calicheamicin dimethylhydrazide permezz tal-qtugħ (cleavage) idrolitiku tal-linker. L-attivazzjoni ta’ N‑acetyl‑gamma‑calicheamicin dimethylhydrazide tinduċi tkissir tad-DNA b’filament doppju, fejn sussegwentement jiġi indott twaqqif taċ-ċiklu taċ-ċellula u l-mewt apoptotika taċ-ċelluli.

Effikaċja klinika u sigurtà

Pazjenti b’ALL li tirkadi jew refrattarja li rċevew kors 1 jew 2 ta’ qabel il-kura għal ALL Studju 1

Is-sigurtà u l-effikaċja ta’ BESPONSA f’pazjenti b’ALL pożittiva għas-CD22 li tirkadi jew refrattarja ġew evalwati fi studju ta’ Fażi 3, open-label, internazzjonali u multiċentriku (Studju 1) li fih il-pazjenti ntgħażlu b’mod każwali biex jirċievu BESPONSA (N=164 [164 rċevew trattament ]) jew il-kimoterapija li kienet l-għażla tal-Investigatur (N=162 [143 rċevew trattament]),  speċifikamet fludarabine flimkien ma’ cytarabine flimkien mal-fattur li jistimula l-kolonji granuloċiti (FLAG) (N=102 [93 li rċevew trattament]), mitoxantrone/cytarabine (MXN/Ara-C) (N=38 [33 li rċevew trattament]), jew cytarabine ta’ doża għolja (HIDAC) (N=22 [17 li rċevew trattament]).

Il-pazjenti eliġibbli kienu ta’ età ta’ ≥ 18-il sena b’ALL prekursura taċ-ċelluli B pożittiva għas-CD22 li tirkadi jew refrattarja (Ph) negattiva jew Ph+ għall-kromożma ta’ Philadelphia . 

L-espressjoni tas-CD22 ġiet ivvalutata bl-użu ta’ ċitometrija tal-fluss abbażi ta’ aspirat tal-mudullun. F’pazjenti b’kampjun tal-aspirat tal-mudullun mhux adegwat, ġie ttestjat kampjun tad-demm periferali. Inkella, l-espressjoni tas-CD22 ġiet ivvalutata bl-użu ta’ immunoistokimika f’pazjenti b’aspirat tal-mudullun mhux adegwat u bi blasts li jiċċirkolaw mhux suffiċjenti.

Fl-istudju kliniku, is-sensittività ta’ xi testijiet lokali kien aktar baxx mit-test tal-laboratorju ċentrali. Għalhekk, testijiet validati biss b'sensittività għolja murija għandhom jintużaw.

Il-pazjenti kollha kienu jeħtieġu li jieħdu blasts tal-mudullun ≥ 5% u li jkunu rċevew kors 1 jew 2 ta’ qabel il-kimoterapija tal-induzzjoni għal ALL. Il-pazjenti b’ALL prekursura taċ-ċelluli B Ph+ kienu jeħtieġu li jieħdu kura li ma rnexxietx b’mill-inqas inibitur 1 tieni jew tielet ġenerazzjoni ta’ tyrosine kinase TKI u kimoterapija standard. Tabella 1 (ara sezzjoni 4.2) turi l-kors ta’ dożaġġ użat biex jikkura l-pazjenti. 

Il-punti tat-tmiem koprimarji kienu CR/CRi, li ġew ivvalutati permezz ta’ kumitat tal-aġġudikazzjoni tal-punti tat-tmiem indipendenti blinded (EAC, endpoint adjudication committee), u ta’ sopravivenza globali (OS, overall survival). Il-punti tat-tmiem sekondarji kienu jinkludu n-negattività tal-MRD, it-tul ta’ remissjoni (DoR, duration of remission), ir-rata tal-HSCT u s-sopravivenza mingħajr progressjoni (PFS, progression‑free survival). L-analiżi primarja tan-negattività tas-CR/CRi u tal-MRD twettqet fil-218-il pazjent inizjali li ntgħażlu b’mod każwali u l-analiżi tar-rata tal-OS, tal-PFS, tad-DoR u tal-HSCT twettqet fit-326 pazjent kollha li ntgħażlu b’mod każwali. 

Fost it-326 pazjent li ntgħażlu b’mod każwali (popolazzjoni ITT), 215 (66%) pazjent kienu rċevew reġimen wieħed ta’ trattament minn qabel u 108 (33%) pazjent kienu rċevew 2 korsijiet ta' kura minn qabel għall ALL. L-età medjana kienet TA’ 47 sena (medda: 18-79 snin), 206 (63%) pazjent kellhom tul ta’ l-ewwel remissjoni < 12-il xahar, u 55 (17%) pazjent kienu għaddew minn HSCT qabel ma jrċevew BESPONSA jew il-kimoterapija ta’ l-għażla ta’ l-Investigatur. Iż-2 gruppi ta’ kura kienu ġeneralment ibbilanċjati fir-rigward tad-demografija fil-linja bażi u l-karatteristiċi tal-marda. Total ta’ 276 (85%) pazjent kellhom Ph- All. Mid-49 (15%) pazjent b'Ph + ALL, 4 pazjenti ma jrċevewx TKI minn qabel, 28 pazjent irċevew 1 TKI minn qabel, u 17- il pazjent irċevew 2 TKIs minn qabel. Dasatinib kien it-TKI l-aktar komunement rċevut (42 pazjent) segwit minn imatinib (24 pazjent).

Karatteristiċi bażiċi kienu simili fil-218 pazjent inizjali li ntgħażlu b’mod każwali.

Fost it-326 pazjent (popolazzjoni ITT), 253 pazjent kellhom kampjuni li kienu evalwati għall-ittestjar CD22 kemm mill-laboratorju lokali u ċentrali. Permezz ta’ testijiet tal-laboratorju ċentrali u lokali, 231/253 (91.3%) pazjent u 130/253 (51.4%) pazjent, rispettivament,  kellhom> 70% pożittività ta’ CD22 ta’ blast lewkemiku fil-linja bażi.

Tabella 6 turi r-riżultati tal-effikaċja minn dan l-istudju.

	Tabella 6. 	Studju 1: Ir-riżultati tal-effikaċja f’pazjenti ta’ età ta’ ≥ 18-il sena b’ALL prekursura taċ-ċelluli B li tirkadi jew refrattarja li rċevew kors 1 jew 2 ta’ kura minn qabel għal ALL

	
	BESPONSA
(N=109)
	HIDAC, FLAG, jew MXN/Ara-C (N=109)

	CRaCRib; n (%) [95% CI]
	88 (80.7%)
[72.1%‑87.7%]
	32 (29.4%)
[21.0%‑38.8%]

	
	valur-p b’żewġ naħat < 0.0001

	CRa; n (%) [95% CI]
	39 (35.8%)
[26.8%‑45.5%]
	19 (17.4%)
[10.8%‑25.9%]

	
	valur-p b’żewġ naħat = 0.0022

	CRib; n (%) [95% CI]
	49 (45.0%)
[35.4%‑54.8%]
	13 (11.9%)
[6.5%‑19.5%]

	
	valur-p b’żewġ naħat < 0.0001

	Negattività tal-MRD għall-pazjenti li jiksbu CR/CRi; ratad (%) [95% CI]
	69/88 (78.4%)
[68.4%‑86.5%]
	9/32 (28.1%)
[13.7%‑46.7%]

	
	valur-p b’żewġ naħat < 0.0001

	
	BESPONSA
(N=164)
	HIDAC, FLAG, jew MXN/Ara-C (N=162)

	OS medjana; xhur [95% CI]
	7.7
[6.0 sa 9.2]
	6.2
[4.7 sa 8.3]

	
	Proporzjon ta’ periklu [95% CI] = 0.751 [0.588-0.959]
valur-p b’żewġ naħat = 0.0210

	PFS medjanae; xhur [95% CI]
	5.0
[3.9 sa 5.8]
	1.7
[1.4 sa 2.1]

	
	Proporzjon ta’ periklu [95% CI] = 0.450 [0.348‑0.581]
valur-p b’żewġ naħat < 0.0001

	DoR medjanf; xhur [95% CI]
	3.7
[2.8 sa 4.6]
	0.0 
[-,-]

	
	Proporzjon ta’ periklu [95% CI] = 0.471 [0.366‑0.606]
valur-p b’żewġ naħat < 0.0001

	
	

	Abbrevjazzjonijiet: ALL=lewkimja limfoblastika akuta; ANC=għadd assolut ta’ newtrofili; Ara-C=cytarabine; CI: intervall ta’ kunfidenza; CR= remissjoni sħiħa; CRi=Remissjoni sħiħa b’irkupru ematoloġiku mhux komplut; DoR=tul ta’ remissjoni; EAC=Kumitat ta’ Aġġudikazzjoni tal-Punt tat-Tmiem; FLAG=fludarabine + cytarabine + il-fattur li jistimula l-kolonji granuloċiti; HIDAC=cytarabine ta’ doża għolja; HSCT=Trapjant ta’ ċelluli staminali ematopojetiċi, ITT=intenzjoni li tikkura; MRD=residwu minimu tal-marda; MXN=mitoxantrone; N/n=numru ta’ pazjenti; OS=sopravivenza globali; PFS=sopravivenza mingħajr progressjoni.

	a	CR, għal kull EAC ġiet definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru sħiħ tal-għadd tad-demm periferali (plejtlits tad-demm ≥ 100 × 109/L u ANC ≥ 1 × 109/L) u r-riżoluzzjoni ta’ kwalunkwe marda ekstramedullari.
b	CRi, għal kull EAC, ġiet definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru mhux komplut tal-għadd tad-demm periferali (plejtlits tad-demm < 100 × 109/L u/jew ANC < 1 × 109/L) u r-riżoluzzjoni ta’ kwalunkwe marda ekstramedullari.
c	In-negattività tal-MRD ġiet definita miċ-ċitometrija tal-fluss bħala ċelluli lewkimiċi li jinkludu < 1 × 10-4 (< 0.01%) taċ-ċelluli nukleati tal-mudullun.
d	Ir-rata ġiet definita bħala n-numru ta’ pazjenti li kisbu n-negattività tal-MRD diviża bin-numru totali ta’ pazjenti li kisbu CR/CRi għal kull EAC. 
e	Il-PFS ġiet definita bħala l-ħin mid-data tal-għażla b’mod każwali sal-aktar data bikrija tal-episodji li ġejjin: mewt, marda progressiva (inkluż progressjoni oġġettiva, li tirkadi minn CR/CRi, twaqqif tal-kura minħabba d-deterjorament globali tal-istatus tas-saħħa), u l-bidu ta’ HSCT ġdid tat-terapija tal-induzzjoni jew ta’ wara t-terapija mingħajr ma jinkisbu CR/CRi.
f      Fid-definizzjoni standard ta’ PFS, definita bħala l-ħin mid-data tal-għażla b’mod każwali sal-aktar data bikrija tal-episodji li ġejjin: mewt, mard progressiv (li jinkludi progressjoni oġġettiva u rikaduta minn CR/ CRI), l-HR kien 0.568 (2-sided valur p=0.0002) u medjan PFS kien 5.6 xhur u 3.7 xhur fil-parti ta’ l-istudja b’BESPONSA u f’dik bil-kimoterapija li kienet l-għażla tal-Investigatur.
g	It-tul ta’ remissjoni ġie definit bħala l-ħin mill-ewwel rispons ta’ CRa jew CRib għal kull valutazzjoni tal-Investigatur sad-data ta’ episodju ta’ PFS jew id-data taċ-ċensura jekk ma jkun ġie ddokumentat l-ebda episodju ta’ PFS. L-analiżi kienet ibbażata fuq il-popolazzjoni tal-ITT b’pazjenti mingħajr remissjoni li jingħataw tul ta’ żero u jitqiesu episodju.



Fost il-218-il pazjent inizjali li ntgħażlu b’mod każwali, 64/88 (73%) u 21/88 (24%) tal-pazjenti li rrispondew għal kull EAC kisbu CR/CRi f’Ċikli 1 u 2, rispettivament, fil-parti tal-istudju dwar  BESPONSA. L-ebda pazjent addizzjonali ma kiseb CR/CRi wara Ċiklu 3 fil-parti tal-istudju dwar BESPONSA.

Is-sejbiet tan-negattività tas-CR/CRi u l-MRD fil-218-il pazjent inizjali li ntgħażlu b’mod każwali kienu konsistenti ma’ dawk li dehru f’kull wieħed mit-326 pazjent li ntgħażlu b’mod każwali.

Fost kull wieħed mit-326 pazjent li ntgħażlu b’mod każwali, il-probabbiltà ta’ sopravivenza wara 24 xahar kienet 22.8% fil-parti tal-istudju dwar Besponsa u 10% fil-parti tal-istudju dwar il-kimoterapija li kienet l-għażla tal-Investigatur. 

Total ta’ 79/164 (48.2%) pazjenti fil-parti tal-istudju dwar BESPONSA u 36/162 (22.2%) pazjent fil-parti tal-studju dwar il-kimoterapija li kienet l-għażla tal-Investigatur kellhom HSCT ta’ segwitu. Dan kien jinkludi 70 u 18-il pazjent fil-parti tal-istudju dwar BESPONSA u fil-parti tal-istudju dwar il-kimoterapija li kienet l-għażla Investigatur, rispettivament, li pproċedew direttament għall- HSCT. F'dawk il-pazjenti li pproċedew direttament għall-HSCT, kien hemm distakk medjan ta’ 4.8 ġimgħat (medda: 1-19 ġimgħat) bejn id-doża finali ta’ inotuzumab ozogamicin u HSCT. It-titjib OS għall-BESPONSA kontra l-parti tal-istudju ta’ kimoterapja tal-għażla tal-Investigatur deher f’pazjenti li għaddew minn HSCT. Għalkemm kien hemm frekwenza ogħla ta’ mwiet bikrija wara l-HSCT (f’Jum 100) fil-parti ta’ l-istudju dwar BESPONSA, kien hemm evidenza ta’ benefiċċju ta’ sopravivenza tard għal BESPONSA. F’pazjenti li għaddew minn HSCT ta’ segwitu, l-OS medjan kien 11.9 xhur (95% CI: 9.2, 20.6) għal BESPONSA kontra 19.8 xhur (95% CI: 14.6, 26.7) għall-kimoterapja tal-għażla tal-Investigatur. F’xahar 24, il-probabbiltà tas-sopravivenza kienet 38.0% (95% CI: 27.4, 48.5) kontra 35.5% (95% CI: 20.1, 51.3) għal BESPONSA u l-kimoterapija tal-għażla tal-investigatur rispettivament. Barra minn hekk, f’xahar 24, il-probabbiltà tas-sopravivenza kienet 38 % (95% CI: 27.4, 48.5) għal pazjenti li kellhom HSCT ta’ segwitu meta mqabbel ma’ 8.0% (95% CI: 3.3, 15.3) għal pazjenti li ma sarilhomx HSCT ta’ segwitu fil-parti tal-istudju ta’ BESPONSA.

BESPONSA tejjeb l-OS kontra l-kimoterapja tal-għażla tal-Investigatur għall-fatturi ta’ stratifikazzjoni kollha inkluż durata tal-ewwel remissjoni 12-il xahar, status ta’ Salvataġġ 1, u età meta saret ir-randomizzazzjoni < 55 sena. Kien hemm ukoll xejra għal OS aħjar b’BESPONSA għal pazjenti b’fatturi pronjostiċi oħra (Ph-, l-ebda HSCT minn qabel,  90% ta’ blasts lewkemiċi pożittivi għas-CD22 fil-linja bażi, l-ebda blast periferali fil-linja bażi, u emoglobina fil-linja bażi ≥ 10 g/dL, abbażi tal-analiżi esploratorji). Il-pazjenti b’tibdil fil-ġene ta’ lewkimja b’nisel imħallat (MLL) inkluż t(4;11), li ġeneralment ikollhom espressjoni ta’ CD22 aktar baxxa qabel il-kura, kellhom riżultat ta’ OS agħar wara l-kura b’BESPONSA jew il-kimoterapija li kienet l-għażla tal-Investigatur. 

Għar-riżultati rrappurtati mill-pazjenti, ħafna mill-punteġġi tal-funzjonament u tas-sintomu kienu favur BESPONSA meta mqabbel mal-kimoterapija li kienet l-għażla tal-Investigatur. Riżultati rrappurtati mill-pazjenti mkejla bl-użu tal-Kwestjonarju Ewlieni tal-Kwalità tal-Ħajja tal-Organizzazzjoni Ewropea għar-Riċerka u l-Kura tal-Kanċer (EORTC QLQ-C30, European Organisation for Research and Treatment of Cancer Quality of Life Core Questionnaire-C30), kienu aħjar b’mod sinifikanti għal BESPONSA permezz ta’ punteġġi ta’ wara l-linja bażi medji stmati (BESPONSA u l-kimoterapija li kienet l-għażla tal-Investigatur, rispettivament) għall-funzjonament tar-rwol (64.7 kontra 53.4, grad ta’ titjib żgħir), fil-funzjonament fiżiku (75.0 kontra 68.1, grad ta’ titjib żgħir), funzjonament soċjali (68.1 kontra 59.8, grad ta’ titjib medju), u nuqqas fl-aptit (17.6 kontra 26.3, grad ta’ titjib żgħir) meta mqabbel mal-kimoterapija li kienet l-għażla tal-Investigatur. Kien hemm xejra favur BESPONSA, grad ta’ titjib żgħir, għal punteġġi ta’ wara l-linja bażi medji stmati aħjar (BESPONSA u l-għażla tal-Investigatur, rispettivament) fl-istatus tas-saħħa globali/Kwalità tal-Ħajja (QOL) (62.1 kontra 57.8), fil-funzjonament konjittiv (85.3 kontra 82.5), fid-dispnea (14.7 kontra 19.4), fid-dijarea (5.9 kontra 8.9), fl-għeja (35.0 kontra 39.4. Kien hemm xejra favur BESPONSA għal  punteġġi ta’ wara l-linja bażi medji stmati mill-kwestjonarju Dimensjoni EuroQoL 5 (EQ-5D, EuroQoL 5 Dimension), (BESPONSA u l-kimoterapija li kienet l-għażla tal-Investigatur, rispettivament) għall-indiċi EQ-5D (0.80 kontra 0.76, differenza importanti b’mod minimu għall-kanċer = 0.06).
 
Pazjenti b’ALL li tirkadi jew refrattarja li rċevew kors 1 jew 2 ta’ qabel il-kura għall-ALL - Studju 2

Is-sigurtà u l-effikaċja ta’ BESPONSA ġew evalwati fi studju ta’ Fażi 1/2, b’parti waħda tal-istudju, open-label, u multiċentriku (Studju 2). Il-pazjenti eliġibbli kienu ≥ 18-il sena b’ALL prekursura taċ-ċelluli B li tirkadi jew refrattarja.

Fost it-93 pazjenti skrinjati, 72 pazjent kienu assenjati għall-istudju tad-droga u kkurati b’BESPONSA. L-età medjana kienet 45 sena (medda: 20-79 sena); 76.4% kienu istatus Salvage ≥ 2; 31.9% kienu rċevew HSCT minn qabel u 22.2% kienu Ph +. Ir-raġunijiet l-aktar komuni għat-twaqqif tal-kura kienu: progressjoni tal-marda /rikaduta (30 [41.7%)], reżistenti għall-mard (4 [5.6%]); HSCT (18 [25.0%]), u episodji avversi (13 [18.1%]).

Fil-porzjon ta’ Fażi 1 tal-istudju 37 pazjent irċevew BESPONSA f’doża totali ta’ 1.2 mg/m2 (N=3), 1.6 mg/m2 (N=12)  jew 1.8 mg/m2 (N=22). Id-doża rakkomandata ta’ BESPONSA ġiet determinata li hija ta’ 1.8 mg/m2/ċiklu mogħtija f’doża ta’ 0.8 mg/m2 f’Jum 1 u 0.5 mg/m2 f’Jiem 8 u 15 taċ-ċiklu ta’ 28 jum bi tnaqqis fid-doża mal-kisba ta’ CR/CRi. 

Fil-porzjon ta’ Fażi 2 tal-istudju, il-pazjenti kellhom jirċievu mill-inqas 2 korsijiet ta' kura għal ALL qabel u pazjenti b’ Ph+ B ALL kienu jeħtieġu li jieħdu kura li ma rnexxietx b’mill-inqas inibitur 1 ta’ tyrosine kinaseTKI. Mid-9 pazjenti b’Ph + taċ-ċellula ALL, pazjent wieħed kien irċieva TKI wieħed u pazjent wieħed ma rċieva ebda TKIs minn qabel.

Tabella 7 turi r-riżultati tal-effikaċja minn dan l-istudju.

	Tabella 7. 	Studju 2: Riżultati tal-effikaċja f’pazjenti li kellhom ≥ 18-il sena b’ALL prekursura taċ-ċelluli B li tirkadi jew refrattarja li rċevew 2 korsijiet jew aktar qabel il-kura għal ALL

	
	BESPONSA
(N=35)

	CRa/CRib; n (%) [95% CI]
	24 (68.6%)
[50.7%‑83.2%]

	CRa; n (%) [95% CI]
	10 (28.6%)
[14.6%‑46.3%]

	CRib; n (%) [95% CI]
	14 (40.0%
[23.9%‑57.9%]

	DoR medjanf; xhur [95% CI]
	2.2
[1.0 to 3.8]

	Negattività tal-MRDc għal pazjenti li kisbu CR/CRi; ratad (%) [95% CI]
	18/24 (75%)
[53.3%‑90.2%]

	PFS medjanae; xhur [95% CI]
	3.7
[2.6 to 4.7]

	OS medjana; xhur [95% CI]
	6.4
[4.5 to 7.9]

	Abbrevjazzjonijiet: ALL=lewkimja limfoblastika akuta; ANC=għadd assolut ta’ newtrofili; CI: intervall ta’ kunfidenza; CR= remissjoni sħiħa; CRi=remissjoni sħiħa b’irkupru ematoloġiku mhux komplut; DoR=tul ta’ remissjoni; HSCT=trapjant ta’ ċelluli staminali ematopojetiċi, MRD=residwu minimu tal-marda; N/n=numru ta’ pazjenti; OS=sopravivenza globali; PFS=sopravivenza mingħajr progressjoni.

	a, b, c, d, e, f  Għad-definizzjoni, ara t-Tabella 6 (bl-eċċezzjoni li CR/CRi ma kienx għal kull EAC għall-Istudju 2)



Fil-porzjon ta’ Fażi 2 tal-istudju, 8/35 (22.9%) pazjent kellhom HSCT ta’ segwitu.

Popolazzjoni pedjatrika

Studju ITCC‑059 sar f’konformità mal-Pjan ta’ Investigazzjoni Pedjatrika maqbul (ara sezzjoni 4.2 għal informazzjoni dwar l-użu pedjatriku). 

Studju ITCC‑059 kien studju ta’ Fażi 1/2, b’parti waħda tal-istudju, open‑label u multiċentriku li sar fi 53 pazjent pedjatriku li kellhom ≥ 1 sena u < 18‑il sena b’ALL prekursura taċ-ċelluli B pożittiva għas-CD22 li tirkadi jew refrattarja biex tiġi identifikata Doża ta’ Fażi 2 rakkomandata (Fażi 1) u biex ikomplu jiġu evalwati l-effikaċja, is-sigurtà, u t-tollerabilità tad-doża ta’ BESPONSA magħżula bħala sustanza ta’ monoterapija (Fażi 2). L-istudju evalwa wkoll il-Farmakokinetika u l-Farmakodinamika ta’ BESPONSA bħala monoterapija (ara sezzjoni 5.2). 

Fil-Koorti ta’ Fażi 1 (N=25), ġew eżaminati żewġ livelli ta’ doża (doża inizjali ta’ 1.4 mg/m2  għal kull ċiklu u doża inizjali ta’ 1.8 mg/m2 għal kull ċiklu). Fil-Koorti ta’ Fażi 2 (N=28), il-pazjenti ġew ittrattati bid-doża inizjali ta’ 1.8 mg/m2 għal kull ċiklu (0.8 mg/m2 f’Jum 1, 0.5 mg/m2 f’Jiem 8 u 15) segwita minn tnaqqis fid-doża għal 1.5 mg/m2 għal kull ċiklu għal pazjenti f’remissjoni. Fiż-żewġ Koorti, il-pazjenti rċevew medjan ta’ 2 ċikli ta’ terapija (medda: ċiklu wieħed sa 4 ċikli). Fil-Koorti ta’ Fażi 1, l-età medjana kienet ta’ 11‑il sena (medda: 1‑16‑il sena), u 52 % tal-pazjenti kellhom ALL prekursura taċ-ċelluli B li tirkadi akbar jew għat-tieni darba. Fil-Koorti ta’ Fażi 2, l-età medjana kienet ta’ 7.5 snin (medda: 1‑17‑il sena), u 57 % tal-pazjenti kellhom ALL prekursura taċ-ċelluli B li tirkadi akbar jew għat-tieni darba.

L-effikaċja ġiet evalwata abbażi tar-Rata ta’ Rispons Oġġettiv (ORR, Objective Response Rate), definita bħala r-rata tal-pazjenti b’CR+CRp+CRi. Fil-Koorti ta’ Fażi 1, 20/25 (80 %) pazjent kellhom CR, l-ORR kienet ta’ 80 % (95 % CI: 59.3‑93.2), u t-Tul tar-Rispons (DoR, Tul tar-rispons) medjan kien ta’ 8.0 xhur (95 % CI: 3.9‑13.9). Fil-Koorti ta’ Fażi 2, 18/28 (64 %) pazjent kellhom CR, l-ORR kienet ta’ 79 % (95 % CI: 59.0‑91.7), u d-DoR kien ta’ 7.6 xhur (95 % CI: 3.3‑NE). Fil-Koorti ta’ Fażi 1, 8/25 pazjenti (32 %) u 18/28 (64 %) fil-Koorti ta’ Fażi 2 kellhom HSCT ta’ segwitu.

5.2.	Tagħrif farmakokinetiku

Fil-pazjenti b’ALL li tirkadi jew refrattarja kkurati b’inotuzumab ozogamicin fid-doża tal-bidu rakkomandata ta’ 1.8 mg/m2/ċiklu (ara sezzjoni 4.2), inkiseb l-esponiment fi stat fiss sa Ċiklu 4. Il-konċentrazzjoni massima fis-seru (Cmax) medja (SD) ta’ inotuzumab ozogamicin kienet ta’ 308 ng/mL (362). L-erja totali simulata medja (SD) taħt il-kuva tal-konċentrazzjoni-ħin (AUC) għal kull ċiklu fi stadju fiss kienet ta’ 100 mcgh/mL (32.9).

Distribuzzjoni 

In vitro, l-irbit ta’ N-acetyl-gamma-calicheamicin dimethylhydrazide mal-proteini tal-plażma tal-bniedem huwa madwar 97%. In vitro, N-acetyl-gamma-calicheamicin dimethylhydrazide huwa substrat ta’ P‑glycoprotein (P-gp). Fil-bnedmin, il-volum totali tad-distribuzzjoni ta’ inotuzumab ozogamicin kien madwar 12 L. 

Bijotrasformazzjoni

In vitro, N-acetyl-gamma-calicheamicin dimethylhydrazide ġie primarjament metabolizzati permezz tat-tnaqqis mhux enzimatiku. Fil-bnedmin, il-livelli ta’ N-acetyl-gamma-calicheamicin dimethylhydrazide kienu tipikament taħt il-limitu tal-kwantitazzjoni (50 pg/mL), iżda f’xi pazjenti seħħew livelli mkejla sporadiċi ta’ calicheamicin mhux konjugat sa 276 pg/mL. 

Eliminazzjoni 

Il-farmakokinetiċi ta’ inotuzumab ozogamicin kienu kkaratterizzati sew minn mudell b’żewġ kompartimenti b’komponenti ta’ tneħħija lineari u dipendenti fuq il-ħin. F’234 pazjent b’ALL li tirkadi jew refrattarja, it-tneħħija ta’ inotuzumab ozogamicin fi stat fiss kienet 0.0333 L/h, u l-half-life terminali tal-eliminazzjoni (t½) fit-tmiem iċ-Ċiklu 4 kienet madwar 12.3 jiem. Wara l-għoti ta’ dożi multipli, ġiet osservata akkumulazzjoni ta’ 5.3 darbiet ta’ inotuzumab ozogamicin bejn Ċikli 1 u 4. 

Abbażi tal-analiżi tal-popolazzjoni farmakokinetika f’765 pazjent, l-erja tas-superfiċje tal-ġisem instabet li taffettwa b’mod sinifikanti d-dispożizzjoni ta’ inotuzumab ozogamicin. Id-doża ta’ inotuzumab ozogamicin tingħata abbażi tal-erja tas-superfiċje tal-ġisem (ara sezzjoni 4.2).

Farmakokinetiċi fi gruppi speċifiċi ta’ individwi jew pazjenti

Età, razza u sess

Abbażi tal-analiżi farmakokinetika tal-popolazzjoni, l-età, ir-razza u s-sess ma affettwawx b’mod sinifikanti d-dispożizzjoni ta’ inotuzumab ozogamicin.

Indeboliment tal-fwied

Ma twettaq l-ebda studju farmakokinetiku formali ta’ inotuzumab ozogamicin fuq pazjenti b’indeboliment tal-fwied. 

Abbażi ta’ analiżi farmakokinetika tal-popolazzjoni f’765 pazjent, it-tneħħija ta’ inotuzumab ozogamicin f’pazjenti b’indeboliment tal-fwied iddefinit mill-Grupp ta’ Ħidma tad-Disfunzjoni tal-Organi tal-Istitut Nazzjonali tal-Kanċer (NCI ODWG) kategorija B1 (bilirubina totali ≤ ULN u AST > ULN; N=133) jew B2 (bilirubina > 1.0‑1.5 × ULN u AST kwalunkwe livell; N=17) kienet simili għal pazjenti b’funzjoni tal-fwied normali (bilirubina totali/AST ≤ ULN; N=611) (ara sezzjoni 4.2). Fi 3 pazjenti b’indeboliment tal-fwied definit mill-NCI ODWG kategorija Ċ (bilirubina totali > 1.5‑3 × ULN u AST kwalunkwe livell) u pazjent 1 b’indeboliment tal-fwied definit mill-NCI ODWG kategorija D (bilirubina totali > 3 × ULN u AST kwalunkwe livell), it-tneħħija ta’ inotuzumab ozogamicin ma kinitx tidher li naqset.

Indeboliment tal-kliewi

Ma twettaq l-ebda studju farmakokinetiku formali ta’ inotuzumab ozogamicin fuq pazjenti b’indeboliment tal-kliewi. 

Abbażi ta’ analiżi farmakokinetika tal-popolazzjoni f’765 pazjent, it-tneħħija ta’ inotuzumab ozogamicin f’pazjenti b’indeboliment tal-kliewi ħafif (CLcr 60‑89 mL/min; N=237), indeboliment tal-kliewi moderat (CLcr 30‑59 mL/min; N=122), jew indeboliment tal-kliewi sever (CLcr 15‑29 mL/min; N=4) kienet simili għal pazjenti b’funzjoni tal-kliewi normali (CLcr ≥ 90 mL/min; N=402) (ara sezzjoni 4.2). Inotuzumab ozogamicin ma ġiex studjat f’pazjenti b’marda tal-kliewi fl-aħħar stadju (ara sezzjoni 4.2).

Popolazzjoni pedjatrika

Fid-doża rakkomandata għall-adulti, l-esponiment medjan f’pazjenti pedjatriċi b’ALL (b’età ta’ ≥ 1 sena u < 18‑il sena) kien 25 % ogħla minn dak fl-adulti. Ir-rilevanza klinika taż-żieda fl-esponiment mhijiex magħrufa.

Elettrofiżjoloġija tal-qalb

Evalwazzjoni farmakokinetika/farmakodinamika tal-popolazzjoni ssuġġeriet korrelazzjoni bejn żieda fil-konċentrazzjonijiet fis-seru ta’ inotuzumab ozogamicin u titwil tal-intervalli tal-QTc f’pazjenti b’ALL u (non-Hodgkin’s ymphoma) NHL. Il-medjan (parti ta’ fuq imwaħħla tal-95 % CI) għall-bidla fil-QTcF b’konċentrazzjoni tas-Cmax supraterapewtika kien 3.87 msec (7.54 msec).

Fi studju kliniku li fih il-parteċipanti ntgħażlu b’mod każwali f’pazjenti b’ALL li tirkadi jew refrattarja (Studju 1) tkejlu ż-żidiet massimi fl-intervall tal-QTcF ta’  30msec u ≥ 60 msec mil-linja bażi fi 30/162 (19%) u f’4/162 (3%) pazjenti fil-parti tal-istudju dwar inotuzumab ozogamicin rispettivament, kontra 18/124 (15%) u 3/124 (2%) fil-parti tal-istudju dwar il-kimoterapija li kienet l-għażla tal-Investigatur, rispettivament. Iż-żidiet fl-intervall tal-QTcF ta’ > 450 msec u > 500 msec ma ġew osservati f’26/162 (16%) u fl-ebda pazjent fil-parti tal-istudju dwar inotuzumab ozogamicin kontra 12/124 (10%) u f’pazjent 1 minn 124 (1%) fil-parti tal-istudju dwar tal-kimoterapija li kienet l-għażla tal-Investigatur, rispettivament (ara sezzjoni 4.8).

5.3	Tagħrif ta’ qabel l-użu kliniku dwar is-sigurtà

Tossiċità minn doża ripetuta

Fl-annimali, l-organi fil-mira primarji kienu jinkludu l-fwied, il-mudullun u organi limfatiċi b’bidliet ematoloġiċi assoċjati, il-kliewi, u s-sistema nervuża. Bidliet osservati oħrajn kienu jinkludu effetti tal-organi riproduttivi tal-irġiel u tan-nisa (ara hawn taħt) u leżjonijiet tal-fwied preneoplastiċi u neoplastiċi (ara hawn taħt). Ħafna mill-effetti kienu riversibbli għal parzjalment riversibbli ħlief għall-effetti fil-fwied u fis-sistema nervuża. Ir-rilevanza tas-sejbiet irriversibbli fl-annimali għall-bnedmin hija inċerta.

Ġenotossiċità

Inotuzumab ozogamicin kien klastoġeniku in vivo fil-mudullun tal-ġrieden maskili. Dan huwa konsistenti mal-induzzjoni magħrufa tat-tkissir tad-DNA minn calicheamicin. N‑acetyl-gamma-calicheamicin dimethylhydrazide (l-aġent ċitotossiku li jiġi rilaxxat minn inotuzumab ozogamicin) kien mutaġeniku f’assaġġ ta’ mutazzjoni bil-maqlub (reverse) ta’ batterji in vitro (Ames).

Potenzjal karċinoġeniku

Ma twettqux studji dwar il-karċinoġeniċità formali b’inotuzumab ozogamicin. Fl-istudji dwar it-tossiċità, il-firien żviluppaw iperplażja taċ-ċelluli ovali, tibdil fil-foci epatoċellulari u adenomi epatoċellulari fil-fwied f’madwar 0.3 darbiet tal-esponiment kliniku tal-bniedem abbażi tal-AUC. F’xadina 1, ġie osservat fokus ta’ bidla epatoċellulari f’madwar 3.1 darbiet tal-esponiment kliniku tal-bniedem abbażi tal-AUC fit-tmiem tal-perjodu ta’ dożaġġ ta’ 26 ġimgħa. Ir-rilevanza tas-sejbiet fl-annimali għall-bnedmin hija inċerta.

Tossiċità riproduttiva

L-għoti ta’ inotuzumab ozogamicin lill-firien femminili fid-doża li kienet tossika għall-omm (madwar 2.3 darbiet tal-esponiment kliniku tal-bniedem abbażi tal-AUC) qabel it-tgħammir u waqt l-ewwel ġimgħa tat-tqala rriżulta f’tossiċità embrijofetali, inkluż risorbimenti miżjuda u embrijuni vijabbli mnaqqsa. Id-doża li kienet tossika għall-omm (madwar 2.3 darbiet tal-esponiment kliniku tal-bniedem abbażi tal-AUC) ukoll rriżultat f’ittardjar tat-tkabbir tal-fetu, inkluż tnaqqis fil-piż tal-fetu u ossifikazzjoni skeletali ttardjata. Seħħ ukoll ittardjar żgħir fit-tkabbir tal-fetu fil-firien f’madwar 0.4 darbiet tal-esponiment kliniku tal-bniedem abbażi tal-AUC (ara sezzjoni 4.6).

Skont is-sejbiet mhux kliniċi inotuzumab ozogamicin huwa meqjus li għandu l-potenzjal li jfixkel il-funzjoni riproduttiva u l-fertilità fl-irġiel u n-nisa (ara sezzjoni 4.6). Fi studji dwar effett tossiku minn dożi ripetuti fil-firien u x-xadini is-sejbiet riproduttivi ta’ dawk femminili kienu jinkludu atrofija tal-ovarju, l-utru, il-vaġina u l-glandola mammarja. Il-livell bla effett ħażin osservat (NOAEL, no observed adverse effect level) għall-effetti fuq l-organi riproduttivi femminili fil-firien u x-xadini kien madwar 2.2 u 3.1 darbiet tal-esponiment kliniku tal-bniedem abbażi tal-AUC, rispettivament. Fi studji dwar effett tossiku minn dożi ripetuti fil-firien is-sejbiet riproduttivi ta’ dawk maskili kienu jinkludu diġenerazzjoni testikulari, assoċjata ma’ ipospermja, u atrofija prostatika u fil-bużżieqa seminali. In-NOAEL ma ġiex identifikat għall-effetti fuq l-organi riproduttivi maskili, li ġew osserveti f’madwar 0.3 darbiet tal-esponiment kliniku tal-bniedem abbażi tal-AUC.


6.	TAGĦRIF FARMAĊEWTIKU

6.1	Lista ta’ eċċipjenti

Sucrose
Polysorbate 80
Sodium chloride
Tromethamine

6.2	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn ħlief dawk imsemmija f’sezzjoni 6.6.

6.3	Żmien kemm idum tajjeb il-prodott mediċinali

Kunjett mhux miftuħ

5 snin.

Soluzzjoni rikostitwita

BESPONSA ma fih l-ebda preservattivi batterjostatiċi. Is-soluzzjoni rikostitwita għandha tintuża minnufih. Jekk is-soluzzjoni rikostitwita ma tkunx tista’ tintuża immedjatament, din tista’ tinħażen sa 4 sigħat fi friġġ (2°C‑8°C). Ilqa’ mid-dawl u tagħmlux fil-friża. 

Soluzzjoni dilwita

Is-soluzzjoni dilwita għandha tintuża immedjatament jew tinħażen f’temperatura ambjentali (20°C‑25°C) jew fi friġġ (2°C‑8°C). Il-ħin massimu mir-rikostituzzjoni sat-tmiem tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl u tagħmlux fil-friża. 

6.4	Prekawzjonijiet speċjali għall-ħażna

Aħżen fi friġġ (2°C‑8°C). 
Tagħmlux fil-friża. 
Aħżen fil-pakkett oriġinali sabiex tilqa’ mid-dawl.

Għall-kondizzjonijiet ta’ ħażna wara r-rikostituzzjoni u d-dilwizzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih 

Flixkun tal-ħgieġ kulur l-ambra ta’ Tip I b’tapp tal-gomma chlorobutyl u b’siġill irbattut b’għatu tat-tip flip off li jkun fih 1 mg ta’ trab.

Kull pakkett fih kunjett 1.

[bookmark: OLE_LINK1]6.6	Prekawzjonijiet speċjali għar-rimi u għal immaniġġar ieħor

Istruzzjonijiet għar-rikostituzzjoni, id-dilwizzjoni u l-għoti

Uża teknika asettika xierqa għall-proċeduri ta’ rikostituzzjoni u ta’ dilwizzjoni. Inotuzumab ozogamicin (li għandu densità ta’ 1.02 g/mL f’temperatura ta’ 20°C) huwa sensittiv għad-dawl u għandu jiġi protett minn dawl ultravjola waqt ir-rikostituzzjoni, id-dilwizzjoni u l-għoti.

Il-ħin massimu mir-rikostituzzjoni sal-aħħar tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni.

Rikostituzzjoni

· Ikkalkula d-doża (mg) u n-numru ta’ kunjetti ta’ BESPONSA meħtieġa. 
· Irrikostitwixxi kull kunjett ta’ 1 mg b’4 mL ta’ ilma għall-injezzjoni, biex tikseb soluzzjoni li tintuża darba ta’ 0.25 mg/mL ta’ BESPONSA. 
· Ħawwad bil-mod il-kunjett biex tgħin it-tidwib. Tħawdux. 
· Spezzjona s-soluzzjoni rikostitwita għall-partikuli u l-iskulurament. Is-soluzzjoni rikostitwita għandha tkun ċara għal kemmxejn imċajpra, mingħajr kulur u essenzjalment ħielsa minn materjal barrani viżibbli. Jekk tosserva frak jew tibdil fil-kulur, tużahx.
· BESPONSA ma fih l-ebda preservattivi batterjostatiċi. Is-soluzzjoni rikostitwita għandha tintuża minnufih. Jekk is-soluzzjoni rikostitwita ma tkunx tista’ tintuża minnufih, din tista’ tinħażen sa 4 sigħat fi friġġ (2°C‑8°C). Ilqa’ mid-dawl u tagħmlux fil-friża. 

Dilwizzjoni

· Ikkalkula l-volum meħtieġ ta’ soluzzjoni rikostitwita meħtieġ biex tinkiseb id-doża xierqa skont l-erja tas-superfiċje tal-ġisem tal-pazjent. Iġbed dan l-ammont mill-kunjett(i) billi tuża siringa. Ilqa’ mid-dawl. Armi kwalunkwe soluzzjoni rikostitwita mhux użata li titħalla fil-kunjett.
· Żid is-soluzzjoni rikostitwita f’kontenitur tal-infużjoni b’soluzzjoni ta’ sodium chloride 9 mg/mL (0.9%) għall-injezzjoni, għal volum nominali totali ta’ 50 mL. Il-konċentrazzjoni finali għandha tkun bejn 0.01 u 0.1 mg/mL. Ilqa’ mid-dawl. Huwa rakkomandat kontenitur tal-infużjoni magħmul minn polyvinyl chloride (PVC) (di(2-ethylhexyl)phthalate [DEHP]- jew li ma jkunx fih DEHP), polyolefin (polypropylene u/jew polyethylene), jew ethylene vinyl acetate (EVA). 
· Aqleb bil-mod ta’ taħt fuq il-kontenitur tal-infużjoni biex tħallat is-soluzzjoni dilwita. Tħawdux.
· Is-soluzzjoni dilwita għandha tintuża minnufih, tinħażen f’temperatura ambjentali (20°C‑25°C), jew fi friġġ (2°C‑8°C). Il-ħin massimu mir-rikostituzzjoni sal-aħħar tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl u tagħmlux fil-friża. 

L-għoti

· Jekk is-soluzzjoni dilwita tinħażen fi friġġ (2°C‑8°C), din għandha titħalla tekwilibra f’temperatura ambjentali (20°C‑25°C) għal madwar siegħa qabel l-għotja.
· Il-filtrazzjoni tas-soluzzjoni dilwita mhijiex meħtieġa. Madankollu, jekk is-soluzzjoni dilwita tiġi ffiltrata, filtri bbażati fuq polyethersulphone (PES), polyvinylidene fluoride (PVDF), jew hydrophilic polysulphone (HPS) huma rakkomandati. Tużax filtri magħmula minn nylon jew ester taċ-ċelluloża mħallta (MCE, mixed cellulose ester).
· Ipproteġi l-borża intravenuża mid-dawl billi tuża għata ta’ mblukkar ta’ dawl ultravjola (jiġifieri, boroż kulur l-ambra, kannella skuri, jew ħodor jew fojl tal-aluminju) waqt l-infużjoni. Il-linja tal-infużjoni m’hemmx għalfejn tiġi protetta mid-dawl.
· Agħti l-infużjoni tas-soluzzjoni dilwita għal siegħa b’rata ta’ 50 mL/h f’temperatura ambjentali (20°C‑25°C). Ilqa’ mid-dawl. Huma rakkomandati linji tal-infużjoni magħmula minn PVC (DEHP jew li ma jkunx fih DEHP), polyolefin (polypropylene u/jew polyethylene), jew polybutadiene.

Tħallatx BESPONSA jew tagħtihx bħala infużjoni ma’ prodotti mediċinali oħra.

Tabella 8 turi l-ħinijiet ta’ ħażna u l-kundizzjonijiet għar-rikostituzzjoni, id-dilwizzjoni, u l-għoti ta’ BESPONSA.

Tabella 8: 	Il-ħinijiet tal-ħażna u l-kundizzjonijiet għal soluzzjoni rikostitwita u dilwita ta’ BESPONSA

	Il-ħin massimu mir-rikostituzzjoni sal-aħħar tal-għoti ≤ 8 sigħata

	Soluzzjoni rikostitwita
	Soluzzjoni dilwita

	
	Wara l-bidu tad-dilwizzjoni
	Għoti

	Uża soluzzjoni rikostitwita minnufih jew wara li tinħażen fi friġġ (2°C‑8°C) għal 4 sigħat. Ilqa’ mid-dawl. Tagħmlux fil-friża.
	Uża soluzzjoni dilwita minnufih jew wara li tinħażen f’temperatura ambjentali (20°C‑25°C) jew fi friġġ (2°C‑8°C). Il-ħin massimu mir-rikostituzzjoni sal-aħħar tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl. Tagħmlux fil-friża.
	Jekk is-soluzzjoni dilwita tinħażen fi friġġ (2°C‑8°C), ġibha f’temperatura ambjentali (20°C‑25°C) għal madwar siegħa 1 qabel l-għoti. Agħti s-soluzzjoni dilwita bħala infużjoni ta’ siegħa b’rata ta’ 50 mL/h f’temperatura ambjentali (20°C‑25°C). Ilqa’ mid-dawl.

	a B’≤ 4 sigħat bejn ir-rikostituzzjoni u d-dilwizzjoni.



Rimi 

BESPONSA għandu jintuża darba biss.

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

EU/1/17/1200/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 29 ta’ Ġunju 2017
Data tal-aħħar tiġdid: 16 ta’ Frar 2022


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.


























ANNESS II

A.	MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GTAL-AWTORIZ FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A. MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanza bijoloġika attiva

Wyeth Pharmaceutical Division of Wyeth Holdings LLC, 
401 North Middletown Road, 
Pearl River, New York (NY) 10965
L-Stati Uniti (USA)

Isem u indirizz tal-manifattur responsabbli għall-ħruġ tal-lott
Pfizer Service Company BV
Hermeslaan 11Hoge Wei 10
B-19320, Zaventem
Il-Belġju


B. KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C. KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D. KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI  

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:

· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

























ANNESS III

TIKKETTAR U FULJETT TA’ TAGĦRIF

























A. TIKKETTAR


	TAGĦRIF LI GĦANDU JIDHER FUQ IL-PAKKETT TA’ BARRA 

KARTUNA TA’ BARRA 




	1.	ISEM TAL-PRODOTT MEDIĊINALI



BESPONSA 1 mg trab għal konċentrat għal soluzzjoni għall-infużjoni 
inotuzumab ozogamicin 


	2.	DIKJARAZZJONI TAS-SUSTANZA(I) ATTIVA(I)



Kull kunjett fih 1 mg ta’ inotuzumab ozogamicin.
Wara r-rikostituzzjoni kull kunjett fih 0.25 mg/mL ta’ inotuzumab ozogamicin.


	3.	LISTA TA’ EĊĊIPJENTI



Sucrose
Polysorbate 80
Sodium chloride
Tromethamine


	4.	GĦAMLA FARMAĊEWTIKA U KONTENUT



Trab għal konċentrat għal soluzzjoni għall-infużjoni
kunjett 1
1 mg


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Għall-użu ġol-vini wara rikostituzzjoni u dilwizzjoni.
Għal użu ta’ darba biss.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. 
Tagħmlux fil-friża. 
Aħżen fil-pakkett oriġinali sabiex tilqa’ mid-dawl.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/17/1200/001 


	13.	NUMRU TAL-LOTT



LOTT


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




	16.	INFORMAZZJONI BIL-BRAILLE



Il-ġustifikazzjoni biex ma jkunx inkluż il-Braille hija aċċettata.


	17.	IDENTIFIKATUR UNIKU – BARCODE 2D



barcode 2D li jkollu l-identifikatur uniku inkluż.


	18.	IDENTIFIKATUR UNIKU - DATA LI TINQARA MILL-BNIEDEM



PC
SN
NN



	TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

KUNJETT




	1.	ISEM TAL-PRODOTT MEDIĊINALI U MNEJN GĦANDU JINGĦATA



BESPONSA 1 mg trab għal konċentrat 
inotuzumab ozogamicin
Għall-użu ġol-vini wara r-rikostituzzjoni u dilwizzjoni.


	2.	METODU TA’ KIF GĦANDU JINGĦATA



Għal użu ta’ darba biss.


	3.	DATA TA’ SKADENZA



JIS 


	4.	NUMRU TAL-LOTT



LOTT


	5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI




	6.	OĦRAJN




























B. FULJETT TA’ TAGĦRIF

Fuljett ta’ tagħrif: Informazzjoni għall-utent
BESPONSA 1 mg trab għal konċentrat għal soluzzjoni għall-infużjoni
inotuzumab ozogamicin

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah. 
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
· Jekk ikollok xi effett sekondarju kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.
F’dan il-fuljett
1.	X’inhu BESPONSA u għalxiex jintuża
2.	X’għandek tkun taf qabel ma tingħata BESPONSA
3.	Kif jingħata BESPONSA
4.	Effetti sekondarji possibbli
5.	Kif taħżen BESPONSA
6.	Kontenut tal-pakkett u informazzjoni oħra


1.	X’inhu BESPONSA u għalxiex jintuża

Is-sustanza attiva f’BESPONSA hija inotuzumab ozogamicin. Din tappartjeni għal grupp ta’ mediċini li jpoġġu liċ-ċelluli tal-kanċer fil-mira tagħhom. Dawn il-mediċini jissejħu aġenti antineoplastiċi.

BESPONSA jintuża biex jikkura adulti b’lewkimja limfoblastika akuta. Il-lewkimja limfoblastika akuta hija kanċer tad-demm fejn ikollok wisq ċelluli bojod tad-demm. BESPONSA huwa maħsub għall-kura ta’ lewkimja limfoblastika akuta għal pazjenti adulti li kienu ppruvaw kuri oħrajn qabel u għal dawk li għalihom dawn il-kuri ma rnexxewx.

BESPONSA jaħdem billi jeħel ma’ ċelluli bi proteina li tissejjaħ CD22. Iċ-ċelluli tal-lewkimja limfoblastika għandhom din il-proteina. Ladarba jeħel maċ-ċelluli tal-lewkimja limfoblastika, il-mediċina twassal sustanza fiċ-ċelluli li tinterferixxi mad-DNA taċ-ċelluli u eventwalment toqtolhom.


2.	X’għandek tkun taf qabel ma tingħata BESPONSA

Tużax BESPONSA

· jekk inti allerġiku għal inotuzumab ozogamicin jew għal xi sustanza oħra ta’ din il-mediċina (imniżżla fis-sezzjoni 6).
· jekk qabel kellek marda venookklużiva severa (kundizzjoni li fiha l-vini tad-demm fil-fwied issirilhom ħsara u jiġu imblokkati minn emboli tad-demm) li ġiet ikkonfermata jew għandek marda venookklużiva li għadha għaddejja.
· jekk għandek marda tal-fwied serja li għadha għaddejja, eż. ċirrożi (kundizzjoni li fiha l-fwied ma jiffunzjonax kif suppost minħabba ħsara fit-tul), iperplażja riġenerattiva nodulari (kundizzjoni b’sinjali u sintomi ta’ pressjoni għolja portali li tista’ tiġi kkawżata mill-użu kroniku tal-mediċini), epatite attiva (marda kkaratterizzata minn infjammazzjoni tal-fwied).

Twissijiet u prekawzjonijiet 

Kellem lit-tabib, lill-ispiżjar jew lill-infermier tiegħek qabel ma tingħata l-BESPONSA jekk:

· għandek storja ta’ problemi tal-fwied jew mard tal-fwied jew jekk għandek sinjali u sintomi ta’ kundizzjoni serja msejħa marda venookklużiva tal-fwied, kundizzjoni li fiha l-vini tad-demm fil-fwied issirilhom ħsara u jiġu imblokkati minn emboli tad-demm. Il-marda venookklużiva tista’ tkun fatali u hija assoċjata ma’ żieda mgħaġġla fil-piż, uġigħ fin-naħa ta’ fuq tal-lemin tal-addome (iż-żaqq) tiegħek, żieda fid-daqs tal-fwied, akkumulazzjoni ta’ fluwidu li tikkawża nefħa addominali, u testijiet tad-demm li juru żidiet fil-bilirubina u/jew fl-enzimi tal-fwied (li jistgħu jirriżultaw fi sfurija tal-ġilda jew l-għajnejn). Din il-kundizzjoni tista’ sseħħ waqt il-kura b’BESPONSA jew wara kura sussegwenti bi trapjant ta’ ċelluli staminali. Trapjant ta’ ċelluli staminali huwa proċedura biex isir trapjant taċ-ċelluli staminali ta’ persuna oħra (ċelluli li jiżviluppaw f’ċelluli tad-demm ġodda) fil-fluss tad-demm tiegħek. Din il-proċedura tista’ sseħħ jekk il-marda tiegħek tirrispondi kompletament għall-kura.
· ikollok sinjali jew sintomi ta’ numru ta’ ċelluli tad-demm magħrufa bħala newtrofili (xi kultant akkumpanjati minn deni) jew għadd baxx ta’ komponenti tad-demm magħrufa bħala plejtlits tad-demm; dawn is-sinjali u s-sintomi jinkludu l-iżvilupp ta’ infezzjoni jew deni jew li titbenġel malajr jew li tinfaraġ b’mod frekwenti.
· għandek sinjali u sintomi ta’ reazzjoni relatata mal-infużjoni, bħal deni u tertir ta’ bard jew problemi tan-nifs waqt jew ftit wara l-infużjoni ta’ BESPONSA.
· għandek sinjali u sintomi ta’ sindrome ta’ lisi tat-tumur, li jista’ jiġi assoċjat ma’ sintomi fl-istonku u fl-imsaren (pereżempju dardir, rimettar, dijarea), fil-qalb (pereżempju, bidliet fir-ritmu), fil-kliewi (pereżempju, tnaqqis fl-awrina, demm fl-awrina), u fin-nervituri u fil-muskoli (pereżempju, spażmi muskolari, dgħufija, bugħawwieġ), waqt jew ftit wara l-infużjoni b’BESPONSA.
· għandek storja ta’, jew tendenza li jkollok, titwil fl-intervall tal-QT (bidla fl-attività elettrika tal-qalb li tista’ tikkawża ritmi tal-qalb irregolari), qed tieħu mediċini li huma magħrufa li jtawlu t-titwil fl-intervall tal-QT, u/jew għandek livelli tal-elettroliti anormali (eż. kalċju, manjeżju, potassju).
· għandek livelli għolja ta’ enzimi tal-amylase jew tal-lipase li jistgħu jkunu sinjal ta’ problemi fil-frixa jew fil-fwied jew fil-marrara jew fil-kanali biljari tiegħek.

Għid lit-tabib, lill-ispiżjar jew lill-infermier tiegħek immedjatament jekk tinqabad tqila waqt il-perjodu ta’ kura b’BESPONSA u sa 8 xhur wara li tispiċċa l-kura. 

It-tabib tiegħek se jieħu testijiet tad-demm regolari biex jimmonitorja l-għadd tad-demm tiegħek waqt il-kura b’BESPONSA. Ara wkoll sezzjoni 4.
 
Waqt il-kura, speċjalment fl-ewwel ftit jiem wara li tibda l-kura, l-għadd taċ-ċelluli bojod tad-demm tiegħek jista’ jitbaxxa b’mod sever (newtropenija), li jista’ jkun akkumpanjat minn deni (newtropenija bid-deni). 

Waqt il-kura, speċjalment fl-ewwel ftit jiem wara li tibda l-kura, jista’ jkollok livelli ogħla ta’ enzimi tal-fwied. It-tabib tiegħek se jieħu testijiet tad-demm regolari biex jimmonitorja l-enzimi tal-fwied tiegħek waqt il-kura b’BESPONSA.

Il-kura b’BESPONSA jista’ jtawwal l-intervall tal-QT (bidla fl-attività elettrika tal-qalb li jista’ jikkawża ritmi tal-qalb irregolari). It-tabib tiegħek ser jieħu elettrokardjogramma (ECG) u testijiet tad-demm biex ikejjel elettroliti (eż, kalċju, manjesju, potassju) qabel l-ewwel doża ta’ BESPONSA u jirrepeti dawn it-testijiet waqt it-trattament. Ara wkoll sezzjoni 4.

It-tabib tiegħek ser jimmonitorja wkoll għal sinjali u sintomi ta’ sindrome tal-lisi tat-tumur wara li tirċievi BESPONSA. Ara wkoll sezzjoni 4.

Tfal u adolexxenti

BESPONSA ma għandux jintuża fit-tfal u l-adoloxxenti ta’ taħt it-18-il sena għaliex hemm informazzjoni limitata disponibbli f’din il-popolazzjoni.

Mediċini oħra u BESPONSA

Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra. Dan jinkludi mediċini miksuba mingħajr riċetta ta’ tabib u mediċini erbali. 

Tqala, treddigħ u fertilità

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Kontraċezzjoni 

Għandek tevita li toħroġ tqila jew li ssir missier. In-nisa għandhom jużaw kontraċettiv effettiv waqt il-kura u għal mill-inqas 8 xhur wara d-doża finali. L-irġiel għandhom jużaw kontraċettiv effettiv waqt il-kura u għal mill-inqas 5 xhur wara d-doża finali ta’ kura. 
 
Tqala

L-effetti ta’ BESPONSA f’nisa tqal mhumiex magħrufin, iżda abbażi tal-mekkaniżmu tiegħu ta’ azzjoni, BESPONSA jista’ jagħmel ħsara lit-tarbija tiegħek fil-ġuf. M’għandekx tuża BESPONSA waqt it-tqala, ħlief jekk it-tabib tiegħek jaħseb li huwa l-aħjar mediċina għalik. 

Jekk inti jew is-sieħba tiegħek tinqabad tqila waqt il-perjodu ta’ kura b’din il-mediċina, ikkuntattja lit-tabib tiegħek immedjatament. 

Fertilità

L-irġiel u n-nisa għandhom ifittxu parir dwar il-preservazzjoni tal-fertilità qabel il-kura.

Treddigħ

Jekk teħtieġ il-kura b’BESPONSA, għandek twaqqaf it-treddigħ waqt il-kura u għal mill-inqas xahrejn wara l-kura. Tkellem mat-tabib tiegħek.

Sewqan u tħaddim ta’ magni

Jekk tħoss għeja mhux tas-soltu (dan huwa effett sekondarju komuni ħafna ta’ BESPONSA), m’għandekx issuq jew tħaddem magni.

BESPONSA fih sodium

Din il-mediċina fiha inqas minn 1 mmol sodium (23 mg) f’kull 1 mg inotuzumab ozogamicin, jiġifieri essenzjalment hija ‘ħielsa mis-sodium’.


3.	Kif jingħata BESPONSA

Dejjem għandek tuża din il-mediċina skont il-parir eżatt tat-tabib, tal-infermier jew tal-ispiżjar tiegħek. Iċċekkja mat-tabib, mal-ispiżjar jew mal-infermier tiegħek jekk ikollok xi dubju.

Kif jingħata BESPONSA

· It-tabib tiegħek se jiddeċiedi dwar id-doża korretta.
· Tabib jew infermier se jagħtuk BESPONSA permezz ta’ dripp fil-vina (infużjoni fil-vini) li se ddum għal siegħa.
· Kull doża tingħata kull ġimgħa u kull ċiklu ta’ kura huwa 3 dożi.
· Jekk il-mediċina taħdem tajjeb u int tkun se tirċievi trapjant ta’ ċelluli staminali (ara sezzjoni 2), tista’ tirċievi 2 ċikli jew massimu ta’ 3 ċikli ta’ kura.
· Jekk il-mediċina taħdem tajjeb, iżda int ma tkunx se tirċievi trapjant ta’ ċelluli staminali (ara sezzjoni 2), tista’ tirċievi sa massimu ta’ 6 ċikli ta’ kura.
· Jekk ma tirrispondix għall-mediċina fi żmien 3 ċikli, il-kura tiegħek se titwaqqaf.
· Jekk ikollok ċerti effetti sekondarji, it-tabib tiegħek jista’ jibdel id-doża tiegħek, jinterrompi, jew iwaqqaf kompletament il-kura b’BESPONSA.
· It-tabib tiegħek jista’ jnaqqas id-doża skont ir-rispons tiegħek għall-kura.
It-tabib tiegħek se jagħmel testjiet tad-demm waqt il-kura biex jiċċekkja għal effetti sekondarji u għar-rispons għall-kura.

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier tiegħek.

Mediċini mogħtija qabel kura b’BESPONSA

Qabel il-kura tiegħek b’BESPONSA, se tingħata mediċini oħra (premedikazzjonijiet) biex jgħinu jnaqqsu reazzjonijiet għall-infużjoni u effetti sekondarji oħrajn possibbli. Dawn jistgħu jinkludu kortikosterojdi (eż. dexamethasone), antipiretiċi (mediċini biex inaqqsu d-deni) u antiistaminiċi (mediċini biex inaqqsu r-reazzjonijet allerġiċi).

Qabel il-kura tiegħek b’BESPONSA, tista’ tingħata mediċini u tiġi idrat/a biex tipprevjeni sindrome ta’ lisi tat-tumur milli jseħħ. Is-sindrome ta’ lisi tat-tumur huwa assoċjat ma’ varjetà ta’ sintomi fl-istonku u fl-imsaren (pereżempju dardir, rimettar, dijarea), fil-qalb (pereżempju, bidliet fir-ritmu), fil-kliewi (pereżempju, tnaqqis fl-awrina, demm fl-awrina), u fin-nervituri u fil-muskoli (pereżempju, spażmi muskolari, dgħufija, bugħawwieġ).


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. Xi effetti sekondarji minn dawn jistgħu jkunu serji.

Għid lit-tabib tiegħek immedjatament jekk ikollok sinjali jew sintomi ta’ xi wieħed minn dawn l-effetti sekondarji serji li ġejjin:

· reazzjoni relatata mal-infużjoni (ara sezzjoni 2); sinjali u sintomi jinkludu deni u tertir ta’ bard waqt jew ftit wara l-infużjoni ta’ BESPONSA.
· marda tal-fwied venookklużiva (ara sezzjoni 2); sinjali u sintomi jinkludu żieda mgħaġġla fil-piż, uġigħ fin-naħa ta’ fuq tal-lemin tal-addome tiegħek, żieda fid-daqs tal-fwied, akkumulazzjoni ta’ fluwidu li tikkawża nefħa addominali, u testijiet tad-demm li juru żidiet fil-bilirubina u/jew fl-enzimi tal-fwied (li jistgħu jirriżultaw fi sfurija tal-ġilda jew l-għajnejn)..
· għadd baxx ta’ ċelluli tad-demm magħrufa bħala newtrofili (xi kultant akkumpanjat minn deni), ċelluli ħomor tad-demm, ċelluli bojod tad-demm, limfoċiti jew għadd baxx ta’ komponenti tad-demm magħrufa bħala plejtlits tad-demm (ara sezzjoni 2); sinjali u sintomi jinkludu l-iżvilupp ta’ infezzjoni jew deni jew li titbenġel malajr jew li tinfaraġ fuq bażi regolari.
· sindrome magħruf bħala sindrome ta’ lisi tat-tumur (ara sezzjoni 2); li jista’ jiġi assoċjat ma’ varjeta ta’ sintomi fl-istonku u fl-imsaren (pereżempju dardir, rimettar, dijarea), fil-qalb (pereżempju, bidliet fir-ritmu), fil-kliewi (pereżempju, tnaqqis fl-awrina, demm fl-awrina), u fin-nervituri u fil-muskoli (pereżempju, spażmi muskolari, dgħufija, bugħawwieġ).
· titwil fl-intervall tal-QT (ara sezzjoni 2); sinjali u sintomi jinkludu bidla fl-attività elettrika tal-qalb li jista’ jikkawża ritmi serji u rregolari tal-qalb. Għid lit-tabib tiegħek jekk għandek sintomi bħal sturdament, sturdament ħafif jew ħass ħażin.

Effetti sekondarji oħra jistgħu jinkludu:

Komuni ħafna: jistgħu jaffettwaw aktar minn persuna 1 minn kull 10
· Infezzjonijiet
· Għadd imnaqqas ta’ ċelluli bojod tad-demm li jista’ jirriżulta fi dgħufija ġenerali u tendenza li tiżviluppa infezzjonijiet
· Għadd imnaqqas ta’ limfoċiti (tip ta’ ċelluli bojod tad-demm) li jista’ jirriżulta f’tendenza li tiżviluppa infezzjonijiet 
· Numru mnaqqas ta’ ċelluli ħomor tad-demm li jista’ jirriżulta f’għeja u qtugħ ta’ nifs
· Nuqqas ta’ aptit
· Uġigħ ta’ ras
· Tnixxija ta’ demm
· Uġigħ fiż-żaqq
· Rimettar
· Dijarea
· Dardir
· Infjammazzjoni fil-ħalq
· Stitikezza
· Livell ogħla ta’ bilirubina li jista’ jirriżulta f’kulur safrani fil-ġilda, fl-għajnejn, u f’tessuti oħrajn
· Deni 
· Tertir ta’ bard
· Għeja
· Livelli għoljin ta’ enzimi tal-fwied (li jistgħu jkunu indikaturi ta’ ħsara fil-fwied) fid-demm

Komuni: jistgħu jaffettwaw sa persuna 1 minn kull 10

· Tnaqqis fin-numru ta’ diversi tipi ta’ ċelluli tad-demm
· Eċċess ta’ aċidu uriku fid-demm 
· Akkumulazzjoni eċċessiva ta’ fluwidu fl-addome
· Nefħa tal-addome
· Bidliet fir-ritmu tal-qalb (jistgħu jidhru fuq l-elettrokardjogramm)
· Livelli għolja b’mod anormali tal-amylase (enzima meħtieġa għad-diġestjoni u l-konverżjoni ta’ lamtu f’zokkor) fid-demm
· Livelli għolja b’mod anormali ta’ lipase (enzima meħtieġa biex tipproċessa xaħam fid-dieta) fid-demm
· Sensittività eċċessiva

Rappurtar tal-effetti sekondarji

Jekk ikollok xi effett sekondarju, kellem lit-tabib, lill-ispiżjar, jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen BESPONSA 

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq it-tikketta tal-kunjett u l-kartuna wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Kunjett mhux miftuħ: 

- 	Aħżen fi friġġ (2°C‑8°C). 
- 	Aħżen fil-pakkett oriġinali sabiex tilqa’ mid-dawl. 
- 	Tagħmlux fil-friża. 

Soluzzjoni rikostitwita

-	Uża immedjatament jew aħżen fi friġġ (2°C‑8°C) għal 4 sigħat. 
-	Ilqa’ mid-dawl.
-	Tagħmlux fil-friża.

Soluzzjoni dilwita 

- 	Uża soluzzjoni immedjatament jew aħżen f’temperatura ambjentali (20°C‑25°C) jew fi friġġ (2°C‑8°C) għal 3 sigħat. Il-ħin massimu mir-rikostituzzjoni għall-għoti għandu jkun ta’ ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni.
-	Ilqa’ mid-dawl.
-	Tagħmlux fil-friża. 

Din il-mediċina għandha tiġi eżaminata viżwalment għal frak u għal tibdil fil-kulur qabel l-għoti. Tużax, jekk jiġu osservati frak jew tibdil fil-kulur.

Tarmix mediċini mal-ilma tad-dranaġġ jew mal-iskart domestiku. Staqsi lit-tabib tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih BESPONSA 

· Is-sustanza attiva hija inotuzumab ozogamicin. Kull kunjett fih 1 mg inotuzumab ozogamicin. Wara r-rikostituzzjoni, 1 mL tas-soluzzjoni jkun fiha 0.25 mg inotuzumab ozogamicin.
· Is-sustanzi mhux attivi l-oħra huma sukrożju, polysorbate 80, sodium chloride, u tromethamine (ara sezzjoni 2).

Kif jidher BESPONSA u l-kontenut tal-pakkett

BESPONSA huwa trab għal konċentrat għal soluzzjoni għall-infużjoni (trab għal konċentrat).

Kull pakkett ta’ BESPONSA fih:

· kunjett 1 tal-ħġieġ li fih cake jew trab lajfolizzat abjad għal abjad jagħti fl-isfar.

Detentur tal-Awtorizzazzjoni għat-Tqegħid fis-Suq

Pfizer Europe MA EEIG
Boulevard de la Plaine 17
1050 Bruxelles
Il-Belġju

Il-Manifattur

Pfizer Service Company BV
Hermeslaan 11Hoge Wei 10
B-19320, Zaventem
Il-Belġju

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	Belgique/België/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

	Lietuva
Pfizer Luxembourg SARL filialas Lietuvoje
Tel: + 370 52 51 4000

	България
Пфайзер Люксембург САРЛ, Клон България
Тел.: +359 2 970 4333

	Magyarország
Pfizer Kft.
Tel: +36-1-488-37-00

	Česká republika
Pfizer, spol. s r.o.
Tel: +420 283 004 111

	Malta
Vivian Corporation Ltd.
Tel: +356 21344610

	Danmark
Pfizer ApS
Tlf: +45 44 20 11 00

	Nederland
Pfizer bv
Tel: +31 (0)800 63 34 636

	Deutschland
Pfizer Pharma GmbH
Tel: +49 (0)30 550055 51000

	Norge
Pfizer AS
Tlf: +47 67 52 61 00

	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0


	Ελλάδα
Pfizer Ελλάς A.E.
Τηλ: +30 210 6785 800

	Polska
Pfizer Polska Sp. z o.o.
Tel: +48 22 335 61 00

	España
Pfizer, S.L.
Tel: +34 91 490 99 00

	Portugal
Laboratórios Pfizer, Lda.
Tel: +351 21 423 5500

	France
Pfizer
Tel: +33 (0)1 58 07 34 40

	România
Pfizer Romania S.R.L.
Tel: +40 (0) 21 207 28 00

	Hrvatska
Pfizer Croatia d.o.o.
Tel: + 385 1 3908 777

	Slovenija
Pfizer Luxembourg SARL
Pfizer, podružnica za svetovanje s področja
farmacevtske dejavnosti, Ljubljana
Tel: + 386 (0)1 52 11 400


	Ireland
Pfizer Healthcare Ireland
Tel: 1800 633 363 (toll free)
+44 (0)1304 616161

	Slovenská republika
Pfizer Luxembourg SARL, organizačná zložka
Tel: + 421 2 3355 5500

	Ísland
Icepharma hf.
Sími: +354 540 8000

	Suomi/Finland
Pfizer Oy
Puh/Tel: +358 (0)9 43 00 40

	Italia
Pfizer S.r.l.
Tel: +39 06 33 18 21

	Sverige
Pfizer AB
Tel: +46 (0)8 550-520 00

	Κύπρος
Pfizer Ελλάς Α.Ε. (Cyprus Branch)
Τηλ: +357 22 817690

	United Kingdom (Northern Ireland)
Pfizer Limited
Tel: +44 (0) 1304 616161

	Latvija
Pfizer Luxembourg SARL filiāle Latvijā
Tel: + 371 670 35 775
	



Dan il-fuljett kien rivedut l-aħħar f’ 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu. Hemm ukoll links għal siti elettroniċi oħra dwar mard rari u kura. 

Dan il-fuljett huwa disponibbli fil-lingwi kollha tal-UE/ŻEE fis-sit elettroniku tal-Aġenzija Ewropea għall-Mediċini. 
												
It-tagħrif li jmiss qed jingħata biss għall-professjonisti tal-kura tas-saħħa biss. Għall-informazzjoni sħiħa dwar modifiki fid-dożaġġ u d-doża jekk jogħġbok irreferi għas-Sommarju tal-Karatteristiċi tal-Prodott.

Metodu ta’ kif għandu jingħata

BESPONSA huwa għall-użu ġol-vini. L-infużjoni għandha tingħata fuq medda ta’ siegħa.

Tagħtix BESPONSA bħala injezzjoni push jew bolus ġol-vini. 

BESPONSA għandu jiġi rikostitwit u dilwit qabel l-għoti.

BESPONSA għandu jingħata f’ċikli ta’ 3 sa 4 ġimgħat. 

Għall-pazjenti li jipproċedu għal trapjant ta’ ċelluli staminali ematopojetiċi (HSCT), it-tul rakkomandat tal-kura hu 2 ċikli. Jista’ jitqies it-tielet ċiklu għal dawk il-pazjenti li ma jiksbux CR jew Cri u negattività tal-MRD wara 2 ċikli. Għall-pazjenti li ma jipproċedux għall-HSCT, jistgħu jingħataw massimu ta’ 6 ċikli. Kwalunkwe pazjent li ma jiksibx CR/CRi fi żmien 3 ċikli għandu jwaqqaf il-kura (ara s-Sommarju tal-Karatteristiċi tal-Prodott sezzjoni 4.2).

It-tabella t’hawn taħt turi l-korsijiet tad-dożaġġ rakkomandati.

Għall-ewwel ċiklu, id-doża totali rakkomandata għall-pazjenti kollha hija ta’ 1.8 mg/m2 għal kull ċiklu, mogħtija bħala 3 dożi maqsuma f’Jiem 1 (0.8 mg/m2), 8 (0.5 mg/m2), u 15 (0.5 mg/m2). Ċiklu 1 huwa twil 3 ġimgħat, iżda jista’ jiġi estiż għal 4 ġimgħat jekk il-pazjent jikseb CR jew CRi, u/jew biex jiġi permess l-irkupru mit-tossiċità.

Għal ċikli sussegwenti, id-doża totali rakkomandata hija ta’ 1.5 mg/m2 għal kull ċiklu mogħtija bħala 3 dożi maqsuma f’Jiem 1 (0.5 mg/m2), 8 (0.5 mg/m2), u 15 (0.5 mg/m2) għal pazjenti li jiksbu CR/CRi jew ta’1.8 mg/m2 għal kull ċiklu mogħtija bħala 3 dożi maqsuma f’Jiem 1 (0.8 mg/m2), 8 (0.5 mg/m2), u 15 (0.5 mg/m2) għal pazjenti li ma jiksbux CR/CRi. Iċ-ċikli sussegwenti huma twal 4 ġimgħat. 

Kors tad-dożaġġ għal Ċiklu 1 u ċikli sussegwenti skont ir-rispons għall-kura
	
	Jum 1
	Jum 8a
	Jum 15a

	Kors tad-dożaġġ għal Ċiklu 1

	Il-pazjenti kollha:
	
	
	

	Doża (mg/m2)
	0.8
	0.5
	0.5

	Tul taċ-ċiklu
	21 jumb

	Kors tad-dożaġġ għal ċikli sussegwenti skont ir-rispons għall-kura

	Pazjenti li kisbu CRc jew Crid:

	Doża (mg/m2)
	0.5
	0.5
	0.5

	Tul taċ-ċiklu
	28 jume

	Pazjenti li ma kisbux CR jew CRi:

	Doża (mg/m2)
	0.8
	0.5
	0.5

	Tul taċ-ċiklu
	28 jume

	Abbrevjazzjonijiet: ANC=għadd assolut ta’ newtrofili; CR=remissjoni sħiħa; CRi=remissjoni sħiħa b’irkupru ematoloġiku mhux komplut.
a	+/- jumejn (żomm minimu ta’ 6 ijiem bejn id-dożi).
b	Għall-pazjenti li jiksbu CR/CRi, u/jew biex jiġi permess l-irkupru mit-tossiċità, it-tul taċ-ċiklu jista’ jiġi estiż għal 28 jum (jiġifieri intervall ħieles mill-kura ta’ 7 ijiem li jibda f’Jum 21).
c 	CR hija definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru sħiħ tal-għadd tad-demm periferali (plejtlits tad-demm ≥ 100 × 109/L u ANC ≥ 1 × 109/L) u r-riżoluzzjoni ta’ kwalunkwe marda ekstramedullari. 
d	CRi hija definita bħala < 5% tal-blasts fil-mudullun u n-nuqqas ta’ blasts lewkemiċi tad-demm periferali, irkupru mhux komplut tal-għadd tad-demm periferali (plejtlits tad-demm < 100 × 109/L u/jew ANC < 1 × 109/L) u r-riżoluzzjoni ta’ kwalunkwe marda ekstramedullari.
e	Intervall ħieles mill-kura ta’ 7 ijiem li jibda f’Jum 21.



Struzzjonijiet għar-rikostituzzjoni, id-dilwizzjoni u l-għoti

Uża teknika asettika xierqa għall-proċeduri ta’ rikostituzzjoni u ta’ dilwizzjoni. Inotuzumab ozogamicin (li għandu densità ta’ 1.02 g/mL f’temperatura ta’ 20°C) huwa sensittiv għad-dawl u għandu jiġi protett minn dawl ultravjola waqt ir-rikostituzzjoni, id-dilwizzjoni u l-għoti.

Il-ħin massimu mir-rikostituzzjoni sat-tmiem tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni.

Rikostituzzjoni: 

· Ikkalkula d-doża (mg) u n-numru ta’ kunjetti ta’ BESPONSA meħtieġa. 
· Irrikostitwixxi kull kunjett ta’ 1 mg b’4 mL ta’ ilma għall-injezzjoni, biex tikseb soluzzjoni li tintuża darba ta’ 0.25 mg/mL ta’ BESPONSA. 
· Ħawwad bil-mod il-kunjett biex tgħin it-tidwib. Tħawdux. 
· Spezzjona s-soluzzjoni rikostitwita għall-partikuli u l-iskulurament. Is-soluzzjoni rikostitwita għandha tkun ċara għal kemmxejn imċajpra, mingħajr kulur u essenzjalment ħielsa minn materjal barrani viżibbli.  Tużax jekk tinnota partiċelli jew tibdil fil-kulur.
· BESPONSA ma fih l-ebda preservattivi batterjostatiċi. Is-soluzzjoni rikostitwita għandha tintuża minnufih. Jekk is-soluzzjoni rikostitwita ma tkun tista’ tintuża minnufih, din tista’ tinħażen sa 4 sigħat fi friġġ (2°C‑8°C). Ilqa’ mid-dawl u tagħmlux fil-friża. 

Dilwizzjoni: 

· Ikkalkula l-volum meħtieġ ta’ soluzzjoni rikostitwita meħtieġ biex tinkiseb id-doża xierqa skont l-erja tas-superfiċje tal-ġisem tal-pazjent. Iġbed dan l-ammont mill-kunjett(i) billi tuża siringa. Ilqa’ mid-dawl. Armi kwalunkwe soluzzjoni rikostitwita mhux użata li titħalla fil-kunjett.
· Żid is-soluzzjoni rikostitwita f’kontenitur tal-infużjoni b’soluzzjoni ta’ sodium chloride 9 mg/mL (0.9%) għall-injezzjoni, għal volum nominali totali ta’ 50 mL. Il-konċentrazzjoni finali għandha tkun bejn 0.01 u 0.1 mg/mL. Ilqa’ mid-dawl. Huwa rakkomandat kontenitur tal-infużjoni magħmul minn polyvinyl chloride (PVC) (di(2-ethylhexyl)phthalate [DEHP]‑ jew li ma jkunx fih DEHP), polyolefin (polypropylene u/jew polyethylene), jew ethylene vinyl acetate (EVA). 
· Aqleb bil-mod ta’ taħt fuq il-kontenitur tal-infużjoni biex tħallat is-soluzzjoni dilwita. Tħawdux.
· Is-soluzzjoni dilwita għandha tintuża immedjatament, tinħażen f’temperatura ambjentali (20°C‑25°C) jew fi friġġ (2°C‑8°C). Il-ħin massimu mir-rikostituzzjoni sat-tmiem tal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl u tagħmlux fil-friża. 

Għoti:

· Jekk is-soluzzjoni dilwita tinħażen fi friġġ (2°C‑8°C), din għandha titħalla tekwilibra f’temperatura ambjentali (20°C‑25°C) għal madwar siegħa qabel l-għotja.
· Il-filtrazzjoni tas-soluzzjoni dilwita mhijiex meħtieġa. Madankollu, jekk is-soluzzjoni dilwita tiġi ffiltrata, filtri bbażati fuq polyethersulphone (PES), polyvinylidene fluoride (PVDF), jew hydrophilic polysulphone (HPS) huma rakkomandati. Tużax filtri magħmula minn nylon jew ester taċ-ċelluloża mħallta (MCE, mixed cellulose ester).
· Ilqa’ l-borża intravenuża mid-dawl billi tuża għata ta’ mblukkar ta’ dawl ultravjola (jiġifieri, boroż kulur l-ambra, kannella skuri, jew ħodor jew fojl tal-aluminju) waqt l-infużjoni. Il-linja tal-infużjoni m’hemmx għalfejn tiġi protetta mid-dawl.
· Agħti l-infużjoni tas-soluzzjoni dilwita għal siegħa b’rata ta’ 50 mL/h f’temperatura ambjentali (20°C‑25°C). Ilqa’ mid-dawl. Huma rakkomandati linji tal-infużjoni magħmula minn PVC (DEHP jew li ma jkunx fih DEHP), polyolefin (polypropylene u/jew polyethylene), jew polybutadiene.

Tħallatx BESPONSA jew tagħtihx bħala infużjoni ma’ prodotti mediċinali oħra.
Il-ħinijiet tal-ħżin u l-kundizzjonijiet għar-rikostituzzjoni, id-dilwizzjoni, u l-għoti ta’ BESPONSA huma murija hawn taħt.

	Il-ħinijiet tal-ħżin u l-kundizzjonijiet għal soluzzjoni rikostitwita u dilwita ta’ BESPONSA

	Il-ħin massimu mir-rikostituzzjoni sat-tmiem tal-għoti ≤ 8 sigħata

	Soluzzjoni rikostitwita
	Soluzzjoni dilwita

	
	Wara l- bidu tad-dilwizzjoni
	Għoti

	Uża soluzzjoni rikostitwita minnufih jew wara li tinħażen fi friġġ (2°C‑8°C) għal 4 sigħat. Ilqa’ mid-dawl. Tagħmlux fil-friża.
	Uża soluzzjoni dilwita minnufih jew wara li tinħażen f’temperatura ambjentali (20°C‑25°C) jew wara li tinħażen fi friġġ (2°C‑8°C). Il-ħin massimu mir-rikostituzzjoni għall-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl. Tagħmlux fil-friża.
	Jekk is-soluzzjoni dilwita tinħażen fi friġġ (2°C‑8°C), ġibha f’temperatura ambjentali (20°C‑25°C) għal madwar siegħa qabel l-għoti. Agħti s-soluzzjoni dilwita bħala infużjoni ta’ siegħa b’rata ta’ 50 mL/h f’temperatura ambjentali (20°C‑25°C). Ilqa’ mid-dawl.

	a B’≤4 sigħat bejn ir-rikostituzzjoni u d-dilwizzjoni.



Kundizzjonijiet tal-ħżin u żmien kemm idum tajjeb il-prodott 

Kunjetti mhux miftuħa

5 snin.

Soluzzjoni rikostitwita

BESPONSA ma fih l-ebda preservattivi batterjostatiċi. Is-soluzzjoni rikostitwita għandha tintuża minnufih. Jekk is-soluzzjoni rikostitwita ma tkunx tista’ tintuża minnufih, din tista’ tinħażen fi friġġ (2°C‑8°C) sa 4 sigħat. Ilqa’ mid-dawl u tagħmlux fil-friża. 

Soluzzjoni dilwita

Is-soluzzjoni dilwita għandha tintuża immedjatament jew tinħażen f’temperatura ambjentali (20°C‑25°C) jew fi friġġ (2°C‑8°C). Il-ħin massimu mir-rikostituzzjoni sal-għoti għandu jkun ≤ 8 sigħat, b’≤ 4 sigħat bejn ir-rikostituzzjoni u d-dilwizzjoni. Ilqa’ mid-dawl u tagħmlux fil-friża. 

